Vesti online / Vesti / Svet / Obeležava se 17. godina od terorističkih napada na SAD\nObeležava se 17. godina od terorističkih napada na SAD\nSjedinjene Američke Države obeležavaju danas 17. godina od terorističkih napada, u kojima je poginulo 3.000 ljudi.\nNapadi 11. septembra 2001.\nReč je o najsmrtonosnijem terorističkom napadu na američkom tlu, kada su dva oteta aviona udarila u Svetski trgovinski centar na Mehnetnu, treći je udario u Petnagon, a četvrti se srušio u ruralnom delu Pensilvanije.\nOčekuje se da će se više hiljada ljudi, među kojima i članovi porodica žrtava, preživeli i spasilački radnici, okupiti na godišnjoj ceremoniji na mestu gde su se nalazile kule "bliznakinje" Svetskog trgovinskog centra u Njujorku. Američki predsednik Donald Tramp i potpredsednik Majk Pens će obići druga mesta u koje su udarili oteti avioni tog 11. septembra 2001. godine.\nAmerički predsednik i prva dama Melanija Tramp planiraju da se pridruže odavanju pošte na\n* Trampov savetnik u zatvoru\n* "Idlib je zreo za napad, Idlib će pasti"\n* "Tramp je simptom podele SAD"\nnovootvorenom spomeniku na polju u blizini mesta Šenksvil u Pensilvaniji, dok će Pens prisustvovati ceremoniji u Pentagonu, prenosi Vašington post.\nU trenutku napada, Tramp je bio u svom stanu u potkrovlju u Tramp kuli, na šest i po kilometara od Svetskog trgovinskog centra.\nNa prošlogodišnjoj ceremoniji, Tramp je poručio ekstremistima da se "Amerika ne može zastrašiti".\nTramp je optužio bivšeg američkog predsednika Džordža Buša Mlađeg, koji je bio na čelu SAD u vreme napada, da nije uspeo da sačuva bezbednost Amerikanaca, podseća AP.\nNapade 11. septembra 2001. godine izveli su pripadnici terorističke Al Kaide, čijih je 19 pripadnika otelo četiri putnička aviona, koji su uzleteli sa aerodroma u Bostonu, Njujorku i Vašingtonu.\nOtmičari su upali u kabine aviona i, služeći se noževima za hartiju kao oružjem, preuzeli kontrolu nad letelicama.\nPrvi avion "Amerikan erlajnsa" udario je u 8.46 casova u severnu kulu STC, a ubrzo zatim i drugi avion kompanije "Junajted" udario je u južnu kulu. Treći avion je udario je središte Pentagona u Vašingtonu, dok se četvrti srušio tokom borbe putnika sa teroristima.\nNa mestu na kojem su se nalazile kule STC u Njujorku podignuto je spomen-obeležje žrtvama, a sazidan je i novi Svetski trgovinski centar.\nNapad 11. septembra\nTeroristički napadi u SAD\nSvetski trgovinski centar\nPrištinski mediji objavili detalje...\nBivši britanski ambasador o Milovoj...\nDa smo u Pašićevoj Srbiji, Skot bi...\nSVET "11. septembar je tragični bumerang koji se vratio Amerikancima"\nSVET Pre 16 god. napadnute su SAD, od tad više ništa nije isto\nSVET Sa američke strane ispaljen suzavac na migrante u Meksiku\nSVET Američki mediji: Iran je gubitnik, a Rusija najveći dobitnik od sankcija\nUtorak 11.09.2018. 10:02\nihhh taj mi je dan bio najlepsi u zivotu\nUtorak 11.09.2018. 17:41\nKako obeležiti ubifanje sopstvenog naroda?\nJedno bizarno pravilo ponašanja na aerodromu...\nNovi nesporazumi mogu da prerastu u neprijatnu situaciju, važno je da zaštitite svoje poslovno finansijske interese. Ukoliko vam nedostaje nečija podrška, pozovite osobu za koju vas vezuju pozitivno iskustvo i zajednički interesi. Partner testira vase strpljenje, ali vi jos uvek niste spremni da odgovorite na izazov.


„Patriot“ u Rumuniji — priprema Amerike za nuklearni rat sa Rusijom - Sputnjik Srbija\n19:18 12.07.2017 (osveženo 11:34 30.07.2019) Preuzmite kraći link\nVojni analitičar Miroslav Lazanski podseća da Poljska i Rumunija prednjače u antiruskoj kampanji. Zbog baza ovog protivraketnog sistema postalo je apsolutno jasno da NATO ojačava severno krilo. Amerikanci ovim potezom zapravo obezbeđuju antiraketni sistem „Egis“, kaže Lazanski za Sputnjik.\nAmerički „Patrioti“ stižu na granicu sa Srbijom\n„Tako štite bazu u Deveselu u Rumuniji i baze u Poljskoj, gde će se nalaziti antiraketni američki štit. To nije slučajno, i uklapa se u njihovu doktrinu prema sovjetskom ofanzivnom nuklearnom raketnom sistemu prvog udara. Time zapravo ruše nuklearnu ravnotežu u Evropi, pre svega raketnu. Kad imate sistem ’Egis‘ u Poljskoj i Rumuniji, imate mogućnost da Ruse u eventualnom nuklearnom ratu stavite u poziciju u kojoj su bile SAD kad su sovjetske rakete bile na Kubi“, objašnjava Lazanski.\nPitali smo ga da li na Balkanu ima razlog za strah, a posebno u Srbiji, na čijim će se granicama naći ovako moćan oružani sistem. Srbija u ovom trenutku nema konkretnih razloga za strah, ali, generalno govoreći, sama činjenica da dolazi do militarizacije regiona nije dobra, kaže Jermakov.\n„Radi se o tome što, bez obzira na izjave da je ’Patriot‘ zapravo sistem odbrambenog karaktera, sama činjenica da dolazi do militarizacije regiona Balkana i Crnog mora ne nosi ništa dobro. Generalno, ona vodi ka destabilizaciji opšteg stanja. Štaviše, trebalo bi računati da planirano postavljanje sistema PVO u Rumuniji nije jedinstven korak, već da je ovo samo deo sistemskog rešenja SAD, jer se na teritoriji Rumunije već nalazi američki sistem protivvazdušne odbrane“, kaže Jermakov.\nNa pitanje da li Srbija treba da se oseti ugroženom, jer nije članica NATO-a, a na granici će joj biti parkiran moćan protivvazdušni kompleks „Patriot“, domaći ekspert Miroslav Lazanski kaže da Srbija teritorijalno ne ugrožava nijednu zemlju, niti ima takve aspiracije, i da tom logikom i drugi treba da se vode.\nOn dodaje da je „Patriot“ skup sistem, misli da će koštati više od pet milijardi dolara. „Nisam siguran da Rumuni imaju te pare, verovatno će se raditi o kupovini na lizing, koja će potrajati“, zaključuje Lazanski.\nPatriot, antiraketni štit, nuklearni rat, pretnja, NATO, Boris Rožin, Sergej Jermakov, Miroslav Lazanski, Rumunija, Poljska, Srbija


15:23 - 28.10.2021\nUbitačan ritam utakmica za vaterpoliste Novog Beograda u ovoj sezoni se nastavlja. Pred Novobeograđanima je novi derbi meč i to sa Partizanom u okviru petog kola Super ligte Srbije koji se igra u subotu od 19 časova na Banjici. Ekipi trenera Vladimira Vu\n08:28 - 24.10.2021\nVaterpolisti Novog Beograda nastavili su trijumfalnu seriju u Superligi Srbije. \n13:12 - 22.10.2021\nČetvrto kolo vaterpolo Superlige Srbije donosi novi spektakl i još jedan duel ekipa koje će ove sezone igrati u Ligi šampiona. \n22:21 - 16.10.2021\n17:25 - 16.10.2021\nUtakmica trećeg kola šampionata Srbije između Novog Beograda i Radničkog iz Kragujevca sa razlogom nosi epitet velikog derbija, a o očekivanjima pred duel na bazenu „11. april“ govorili su vaterpolisti dva velika rivala, nekadašnji dugogodišnji saigrači\n21:57 - 14.10.2021\n21:37 - 11.10.2021


Usluge odrzavanja sajta - Studio ReMa\nOdržavanje sajta je neophodno da bi se, pre svega, održala konkurentnost na internetu a potom i da bi sajt normalno funkcionisao i vašim posetiocima pružio sveže i kvalitetne informacije. Nudimo vam dnevno, nedeljno, mesečno i godišnje održavanje sajta, prema potrebi i dogovoru.\nDnevno, nedeljno i mesečno održavanje sajta podrazumeva ažuriranje sadržaja, slike, video, PDF dokumenata i sl. Godišnje održavanje sajta podrazumeva i dodatne pogodnosti u smislu pune podrške klijentima, slanje statistike posećenosti sajta, E-mail i SMS dojava o stanju u kome se sajt nalazi, vreme isteka domena, hosting, bandwith, protok, ključne reči, linkovi...itd.\nZa godišnje održavanje sajta smo predvideli 220 radnih sati i za ovu uslugu sa klijentom potpisujemo ugovor o delu odnosno ugovor o održavanju sajta, kako bi smo osigurali kvalitet usluge i ispoštovali zahteve klijenata.\nKomparativno gledano, cena održavanja sajta varira, što zavisi i od drugih faktora, pa je cenovnik za održavanje promenljiv i u skladu sa vašim zahtevima.\nTip Održavanja Sajta Dnevno Mesečno Godišnje\nBroj sati predviđenih za održavanje sajta 1 h 15 - 20 h 180 - 220 h\nTehnička podrška na e-mail i telefonski poziv + + +\nTekstualne i grafičke izmene na sajtu + + +\nOptimizacija za Google i ostale pretraživače - + +\nCena Održavanja Sajta 2-4 € 25-50 € 200-350 €\nMesečna cena (moguće je plaćanje na rate) - 25-50 € 20-30 €\nStudio Rema 2011 Studio Rema


Naslovna Info Srbija Protest prosvetara: Zbog platnih razreda prosveti manje plate\nFoto: N1 (printscreen)\nUnija traži i povećanje plata u ovoj godini dva puta po 10 odsto, kao i da se zaposlenima u prosveti isplate četiri Svetosavske nagrade i dugovanja zaposlenima koji su unosili podatke u bazu podataka Dositej.\nPredsednica tog sindikata Jasna Janković rekla je da je dobila informaciju da se uveliko radi na stvaranju platnih razreda i da će, kako se očekuje, prosvetari biti u osmom platnom razredu, od 12.\n„To praktično znači da će od januara 2019. zaposleni u prosveti imati manje plate nego danas, a manja primanja će imati i oni koji odu u penziju“, navela je Janković.\nPrema njenim rečima, sistem platnih razreda koji pravi Vlada Srbije je diskriminatorski prema zaposlenima u prosveti, zdravstvu i socijalnim službama. Ona je istakla i da aktuelna vlada ne priznaje i ne primenjuje sporazum koji su sindikati prosvete potpisali pre tri godine sa tadašnjom Vladom Srbije.\n„Obrazloženje za takvo postupanje vlade je da je taj sporazum potpisala prethodna vlast“, dodala je Janković, koja je poručila da će prosvetari nastaviti da se bore za svoja prava.\nDemonstranti su nosili zastave sindikata, Srbije i transparent na kome je pisalo: „Odbrana profesije nastavnika“. U školama članicama tog sindikata danas nije bilo prekida nastave, ni skraćenja časova.\nPrethodni tekstBogunović: Investicijama do smanjenja gubitaka na vodovodnoj mreži\nSledeći tekstSutra na izletištima tretiranje protiv krpelja


Korona vodi u propast turističke vodiče\nFoto: N.N. | Korona vodi u propast turističke vodiče\nAnja Matarugić 10.08.2020 07:07\nBANJALUKA, TREBINJE - Turizam je jedna od grana privrede koje su najpogođenije krizom izazvanom virusom korona, a veliki finansijski i poslovni udar su podnijeli i turistički vodiči u RS, koji zbog malog broja turista jedva da imaju posla.\nPrema njihovim riječima, od početka godine imali su svega nekoliko grupa turista, a nešto bolja situacija je na jugu zemlje, gdje kako strani, tako i domaći turisti na putu do mora ipak posjete i gradove u RS.\nAna Šešum, turistički vodič iz Banjaluke, kaže da je situacija veoma loša te da turistički vodiči posljednjih nekoliko mjeseci nemaju posla.\n"Trenutno je situacija veoma loša. Za pola godine nisam vidjela niti jednu grupu turista koja je prošla kroz Banjaluku", kazala je Šešumova.\nDodala je da se ovim poslom bavi već više od 10 godina, te da je prethodnih godina imala veliki broj turista, ali da su ove godine sve grupe koje je trebalo da vodi od maja do avgusta otkazane.\n"Za razliku od Banjaluke, u južnijim dijelovima RS, kao npr. u Trebinju, gdje se slijeva makar domaće stanovništvo koje je odlučilo da proputuje kroz RS, turistički vodiči imaju više posla", rekla je Šešumova.\nIstakla je da je teško procijeniti kakva će situacija biti u budućnosti, te da se nadaju da će se broj turista barem približno vratiti na staro.\n"Nadam se da ćemo se naučiti ponašati u skladu sa situacijom, te da ćemo na taj način vratiti i tu granu privrede", rekla je Šešumova.\nDa je situacija malo bolja na jugu RS potvrdila je i Milica Kovačević, turistički vodič iz Trebinja, koja kaže da im turisti dolaze, ali naglašava da to nije ni izbliza onako kako je bilo ranijih godina.\n"Svi turistički vodiči u RS su pogođeni ovom situacijom. Možda je nešto bolja situacija u Trebinju nego u Banjaluci, a nama trenutno najviše dolaze ljudi privatno, a ne preko agencija", rekla je Kovačevićeva.\nDodala je da jedan broj turista dolazi preko turističkih vaučera iz drugih dijelova RS, ali da najviše turista u Trebinje trenutno dolazi iz Srbije.\n"Od početka ove godine sam imala samo dvije privatne ture sa turistima iz Srbije. Takođe sam ove godine imala tek tri ture preko turističkih agencija sa turistima iz drugih dijelova RS i četiri takve ture iz Srbije, a veliki broj je otkazan", kazala je Kovačevićeva.\nDodala je da je veliki broj stranih turista ranijih godina, koji su dolazili u Mostar, Međugorje, Crnu Goru ili Hrvatsku, imao organizovan jednodnevni izlet u Trebinje, ali da je i to stalo ove godine.\n"Otkako je počela pandemija vidjeli smo svega možda pet autobusa punih turista iz drugih dijelova RS i Srbije", rekla je Kovačevićeva. Dodala je da je mnogo toga ove godine bilo planirano, ali da je zbog virusa korona to sve otkazano.\n"Dosta građana RS se plaši da putuje sada zbog kovida-19 i samo se nadamo da nam se ovakva godina nikad više neće ponoviti", zaključila je Kovačevićeva.


Dodik: Uvek sam spreman na dijalog - Sputnjik Srbija\n11:10 03 April 2020\n16:24 13.10.2016 Preuzmite kraći link\nPredsednik Republike Srpske Milorad Dodik rekao je danas da je uvek spreman na konstruktivan dijalog sa svima, pa tako i sa američkim diplomatskim predstavnicima u BiH, ali na ravnopravnoj osnovi, bez nametanja stavova i uslovljavanja u bilo kom pogledu.\nNa pitanje agencije „Srne“ da prokomentariše izjavu ambasadora SAD u BiH Morin Kormak da će se sastati sa njim kada bude spreman i odluči da bude partner u saradnji i vrlo važnim projektima za budućnost BiH, Dodik je naveo da nikada nije bio protiv razgovora i da je uvek za dijalog.\n„Međutim, ako uvažena gospođa Kormak misli da je partnerstvo to da mi slepo prihvatamo sve što nam kažu — to onda nije dijalog, već nametanje“, rekao je Dodik i poručio da ostaje otvoren za razgovor, na partnerskoj osnovi, sa američkim diplomatskim predstavnicima.\nPredsednik Srpske je istakao da ceni doprinos američke administracije miru i stabilnosti u BiH, ali je podsetio da je bilo i neslaganja sa nekim predstavnicima administracije SAD, koji zagovaraju centralizaciju BiH, kao i ostanak Kancelarije visokog predstavnika u BiH.\nDodik je naglasio da je uvek bio čovek mira, koji je spreman na dijalog o svim bitnim pitanjima koja ne ugrožavaju poziciju Republike Srpske.


U većini općina građevinske dozvole se ne izdaju u rokovima! – Kakanj-X\nU većini općina građevinske dozvole se ne izdaju u rokovima!\nNa 29 kol, 2017 668\nVećina općina i gradova u FBiH, građevinske dozvole ne izdaju u predviđenim rokovima. Svaki drugi investitor čeka na izdavanje građevinske dozvole duže od zakonom utvrđenog roka, a postupak je komplikovan za investitora zbog mnogobrojnih administrativnih procedura, jedan je od zaključaka Ured za reviziju institucija u FBiH.\nRezultati revizije pokazuju, da se u većini općina građevinske dozvole ne izdaju u zakonom propisanim rokovima. Svaki drugi investitor čeka na izdavanje građevinske dozvole duže od utvrđenog roka, a izdavanje građevinskih dozvola može trajati i do 320 dana.\nAnaliza je pokazala da prosječno trajanje postupaka izdavanja iste vrste građevinske dozvole značajno varira između općina/gradova. Tako na primjer, izdavanje urbanističke saglasnosti, u ovisnosti od općine/grada, traje od 4 do 167 dana, izdavanje odobrenja za građenje od 3 do 135 dana, dok izdavanje upotrebne dozvole traje od 9 do 201 dan, javlja Akta.ba.\nU zavisnosti od kantona i rokovi za izdavanje kreću se od 10 do 45 dana za urbanističku saglasnost i od 10 do 60 dana za odobrenje za građenje.\n“Postupak izdavanja građevinskih dozvola je komplikovan, zbog mnogobrojne dokumentacije, koju investitor najčešće samostalno pribavlja. Često se ovaj postupak navodi i kao primjer neefikasnosti javne uprave. U nekim slučajevima investitor je obavezan pribaviti i do 30 dokumenata od različitih javnih institucija. Između ostaloga, investitori su obavezni prikupiti i dokumente o činjenicama o kojima općina/grad vodi službenu evidenciju. Ovaj postupak karakteriše dugo trajanje koje je neprihvatljivo za investitore, tu su još nepredvidive i komplikovane procedure sa mnogobrojnim koracima. Ishod postupka jeuvijek neizvjestan, stoga investitor koji ulazi u ovaj postupak ne može sa sigurnošću znati da li će gradnja biti odobrena”,navedeno je u Izvještaju.\nInvestitori navode da procedure dobivanja građevinskih dozvola u velikom broju općina nisu u potpunosti unaprijed poznate, pa nisu rijetke situacije da investitor pokrene postupak dobivanja dozvola za građenje i u toku njega odustane.\nTakođe, navode da je višemjesečno trajanje postupka dobivanja građevinskih dozvola neprihvatljivo za bilo kojeg investitora, bilo domaćeg ili stranog. U globalnom smislu, Bosna i Hercegovina je u 2017. godini, po lakoći dobivanja građevinske dozvole, rangirana na 170. mjesto od 190 svjetskih ekonomija.\nBiH je najlošije rangirana u odnosu na zemlje regiona kao što su Makedonija koja je rang 4., Srbija rang 96., Crna gora -rang 93., Albanija rang 106., ili Hrvatska rang 128.\nU odnosu na 2010. godinu, BiH je po lakoći dobivanja građevinskih dozvola zabilježila pogoršanje ranga za 34 mjesta.\nNeefikasnost postupka izdavanja građevinskih dozvola, prema mišljenju stručnjaka iz predmetne oblasti, usporava ekonomski razvoj, obzirom da komplikovane i skupe procedure postupka demotivišu domaće i strane investitore. Tamo gdje postoji lakši postupak dobijanja dozvola za građenje, jednostavnost i niži troškovi, postoji i veći interes za investiciona ulaganja.\nU jednom od zaključaka stoji da općine nisu osigurale da se kroz postupak izdavanja građevinskih dozvola preventivno djeluje na sprečavanje nelegalne gradnje, što za posljedicu ima gradnju velikog broja objekata bez neophodnih građevinskih dozvola.\nProcjenjuje se da je u većini općina i gradova više od 20 posto nelegalno izgrađenih objekata.\nPojava masovne nelegalne gradnje u posljednim decenijama, predstavlja jedan od gorućih problema nadležnih institucijama. Navode se i podaci da je u FBiH od ukupno izgrađenih objekata, njih 50 posto izgrađeno bez građevinskih dozvola.\nS tim u vezi, stručna javnost upozorava na nesagledive društveno-ekonomske posljedice nelegalne gradnje i ukazuje na potrebu za efikasnijim radom nadležnih organa u postupku izdavanja dozvola za građenje. Nadležne vlasti su se kroz strateške i operativne dokumente opredijelile za unapređenje sistema izdavanja građevinskih dozvola.\nPraksa pokazuje da nepostojanje ili zastarjelost prostorno-planskih dokumenata koji obuhvataju područje općine/grada također otežava i usporava postupak izdavanja urbanističke saglasnosti, obzirom da su prostorno-planski dokumenti osnova za izdavanje predmetne saglasnosti. U slučaju nepostojanja odgovarajućih prostorno-planskih dokumenata, zahtjev investitora se dostavlja na mišljenje instituciji nadležnoj za planiranje i programiranje prostornog uređenja u kantonu, ili posebno imenovanoj komisiji za davanje stručne ocjene.\nNavedena procedura može potrajati i do dva mjeseca što u konačnici utiče na trajanje postupka izdavanja urbanističke saglasnosti. Uzimajući u obzir značaj prostorno-planske dokumentacije za efikasnost postupka izdavanja građevinskih dozvola, revizija je ispitivala stanje prostorno planskih dokumenata, pri čemu je utvrđeno da u 40 posto opština/gradova nije donesen prostorni plan općine/grada.\nU općinama/gradovima u kojima su prostorni planovi doneseni utvrđeno je da 33 posto općinskih/gradskih prostornih planova nije usaglašeno sa prostornim planom kantona, 40 posto planova je doneseno prije više od 10 godina.\nAktuelna reforma javne uprave usmjerena je na stvaranje efikasnije, djelotvornije, odgovornije i transparentnije javne uprave, orijentisane ka korisnicima usluga (građanima/preduzetnici) i spremna da odgovori svim evropskim zahtjevima. Jedan od ciljeva reforme je pojednostavljenje upravnih procedura kroz uvođenje principa da državni organi po službenoj dužnosti prikupljaju podatke o činjenicama o kojima javnopravna tijela vode službenu evidenciju.\n“Nijedna općina/grad nije postavila vlastite ciljeve u pogledu efikasnosti izdavanja građevinskih dozvola i generalno su izostale inicijative prema nadležnim institucijama, koje mogu uticati na skraćenje i pojednostavljenje postupka izdavanja građevinskih dozvola. Pored, nedovoljnih aktivnosti općina/gradova, revizijom je utvrđeno da je dug i komplikovan postupak izdavanja građevinskih dozvola, uzrokovan i nepostojanjem odgovarajućeg pravnog okvira za oblast prostornog uređenja i građenja, što je neophodna pretpostavka za efikasan postupak izdavanja građevinskih dozvola”, stoji u Izvještaju.\nOno što revizori daju kao preporuke poboljšanja ovog problema jeste da je neophodno osigurati investitorima sveobuhvatne i lako dostupne informacije o mogućnostima i uslovima gradnje, administrativnim koracima i dokumentaciji potrebnoj za izdavanje građevinskih dozvola.\nKazali su da je neophodno poduzeti aktivnosti u cilju izrade nedostajućih prostornih planova i usaglašavanja postojećih planova užeg područja sa planovima šireg područja ali i izraditi operativni plan za prevenciju neplanske gradnje kojim će se utvrditi mjere, aktivnosti, nosioci i dinamika implementacije pojedinačnih aktivnosti.\nPotrebno je utvrditi aktivnosti, odnosno interne procedure sa jasno definisanim koracima, zadacima, odgovornostima i rokovima u postupku izdavanja građevinskih dozvola. Jedna od preporuka bila je i izraditi plan unapređenja vlastite efikasnosti u postupku izdavanja građevinskih dozvola.


Govedarica: Ugovor sa narodom – garancija da ću ispuniti obećanja | Zvornik Danas\nBANJALUKA – Kandidat Saveza za pobjedu za predsjednika Republike Srpske Vukota Govedarica rekao je da je ugovor sa narodom garancija da će ono što misli i govori sprovesti u djelo.\n„Svoj odnos prema institucijama ću pokazati na veoma jednostavan način, a to je da odnos prema narodnom novcu mora da bude mnogo odgovorniji nego do sada“, rekao je Govedarica novinarima u banjalučkom Parku „Petar Kočić“ nakon potpisivanja ugovora sa narodom, koji je potpisao i predsjednik PDP-a Branislav Borenović.\nGovedarica je rekao da se zalaže za to da budžet predsjednika Srpske bude prepolovljen i da ima četiri, umjesto 17 savjetnika, koliko ih ima sadašnji predsjednik Srpske.\nOn ističe da najodgovorniji i najugledniji treba da imaju priliku da obavljaju funkcije.\n„Nastaviću da potpisujem ugovor sa svim ljudima dobre volje koji vjeruju da Srpska može da doživi nove dane, da sviće za narod i Srpsku“, poručio je Govedarica.\nPredsjednik PDP-a Branislav Borenović rekao je da mu je „zadovostvo što je kao građanin Banjaluke potpisao ugovor sa narodom“, odnosno sa kandidatom za predsjednika Srpske, koji je potpuno saglasan sa svim onim što PDP želi da uradi u Srpskoj.\nOn kaže da je program obnove Srpske dobrim dijelom sadržan u ugovornim obavezama i stavkama koje govore da će Srpska biti mjesto u kojem vrijedi živjeti.\n„Tri ključne stvari su dominantne u ovom ugovoru – donošenje zakona o prijeklu imovine, da će najstručniji i najodgovorniji ljudi voditi javna preduzeća i Srpsku i da će Srpska biti mjesto otvoreno za sve dobre ljude, za nove investicije i privredni razvoj i da će ona biti mjesto u kojem vrijedi živjeti“, rekao je Borenović.\nOn je dodao da se ovim ugovorom, koji su osim njega potpisali i kandidati PDP-a na predstojećim izborima, obavezuju da će sprovesti u djelo ono što je od suštinske važnosti za budućnost Srpske.\nOznake: izborisdsvukota govedarica


VOLONTERI SVIH ZEMALJA: “BE A PART OF THE CHANGE”\nProjekat „Pokreni svoju budućnost“ koji je podržan od strane Ministarstva omladine i sporta, održava se po treći put u Kragujevcu tokom leta ove godine. Projekat se sastoji od jezičkih radionica i radionica informatičke pismenosti i počinje sa realizacijom 1.jula, radionice će se održavati od 6.jula, a ceo projekat se završava 15.avgusta. Radionice će držati student volonteri koji će boraviti u našem gradu duže od mesec i po dana. Pored radai druženja sa decom, volonteri će imati priliku da upoznaju naš grad, kulturu i naš način života.\nU skladu sa projektom, organizujemo događaj “BE A PART OF THE CHANGE” koji će biti održan 10. jula 2015. u 17h u svečanoj Sali Rektorata Univerziteta u Kragujevcu.\nOvaj događaj ima za cilj da pruži mogućnost studentima svih fakulteta, kao i svim zainteresovanim mladim ljudima, da upoznaju volontere iz zemalja kao što su Turska, Rusija, Francuska, Mongolija, Ukrajina, Poljska, Italija, Azerbejdžan, Moldavija i Grčka. Ovaj događaj je prilika da se student upoznaju sa studentima iz drugih zemalja, saznaju mnogo toga o njihovoj kulturi, njihovom načinu života, kao i to zašto su se odlučili da dođu baš u Srbiju. Ovo je takođe jedinstvena prilika za student koji planiraju da i sami odu na praksu da saznaju kakvo je iskustvo drugih studenata koji su upravo na svojoj volonterskoj praksi.\nStudentska organizacija AIESEC razvija liderski potencijal mladih, tako da želimo da u praksi pokažemo važnost formalnog i neformalnog obrazovanja, kao i širok spektar mogućnosti koje se pružaju mladima u Srbiji, a da oni toga još nisu ni svesni. Isto tako, želimo da pokažemo koliko su važne za razvoj našeg grada ovakve studentske razmene, kao i činjenicu da naši studenti mogu isto tako pomoći nekom gradu u nekoj drugoj zemlji.\nViše informacija kao i prijavu za stručnu praksu u inostranstvu možete pronaći na sledećem linku: http://bit.ly/GT_teaching, a za volontersku praksu na: http://bit.ly/GlobalCitizenSrbija\nAIESEC je globalna mreža studenata koja razvija liderski potencijal mladih i pozitivno utiče nadruštvo. Prisustvom u preko 120 zemalja sveta, AIESEC predstavlja najveću organizaciju vođenu od strane studenata. Svojim programima internacionalnih praksi i organizacijom edukativnih i društveno-odgovornih projekata, AIESEC pruža mladima jedinstvenu mogućnost za lični i profesionalni razvoj.


Proces aplikacije Kosova za učlanjivanje u Interpol je pitanje o kojem je izveštavao danas pred Komisijom za spoljne poslove, dijasporu i strateške investicije, ministar Ministarstva za spoljne poslove Flamur Sefaj.\nNa ovom sastanku, kojem je predsedavala Vjosa Osmani, predsednica Komisije, istaknuta je potreba uspešnog prevazilaženja svih izazova koji ometaju učlanjivanje naše zemlje u ovu organizaciju , potrebna je uska saradnja između domaćih odgovarajućih institucija u zemlji.\nGovoreći o izazovima učlanjivanja Kosova u Interpol, ministar Sefaj je istakao da angažovanje Srbije , kao i Rusije, protiv učlanjivanja Kosova u ovu organizaciju je jedno od glavnih razloga zbog kojeg još nismo deo Interpola.\nAli nakon našeg angažovanja istakao je ministar Sefaj mi verujemo da u novembru ove godine, Kosovo će biti član sa jednakim pravima u ovoj organizaciji. Da bi postigli to, ministar je ocenio da se ovo pitanje tretira kao partijski ili politički angažman određenog subjekta, već kao nacionalno pitanje koje zahteva angažovanje svih.\nDa bi postigli to ministar je ocenio da ovo pitanje ne treba tretirati kao partijsko pitanje već kao nacionalno pitanje koje zahteva angažovanje svih.\nNa sastanku je govorio i major Policije Kosova, Veton Elshani, koji je naglasio da su njihovim angažovanjem postigli da sa liste Interpola udalje, sve one koji uticajem srpske države, navodno figurirali kao inkriminisani u krivična dela u toku rata, kao i zbog ostalih pitanja sa poetičkim motivom.\nČlanovi Komisije su istakli da su spremni da u vezi s tim daju svoj doprinos u svim mogućim formama u okviru delokruga Komisije.


Samsung sat Galaxy Watch 4 Classic - Aktuelnosti US\nDogađaj Unpacked 2021 južnokorejskog giganta neće se odnositi samo na dva nova preklopna telefona, biće najavljeni i drugi proizvodi, a jedan od njih bi mogao da bude dugo najavljivani Galaxy Watch 4.\nNovi par praktičnih fotografija ne samo da prikazuje kako će izgledati Classic verzija pametnog sata, već i kako će izgledati korisnički interfejs.\nObe fotografije sa 91mobiles-a prikazuju samo neka od podešavanja. Na prvi pogled, elementi interfejsa primetno su različiti u poređenju sa tradicionalnom estetikom Wear OS-a, navodi ovaj IT magazin.\nOvo je Samsungov Tizen preko Wear OS -a, prva takav softver za obe platforme namenjene nosivoj tehnologiji.\nŠto se tiče samog hardvera, potvrđene su informacije koje su do sada kružile interenetom. Galaxy Watch 4 Classic dolazi u srebrnoj i crnoj boji i sa nekoliko opcija veličine. Pametni sat će imati dva fizička dugmeta, gornji i donji, koji se očekuje da budu ravnog dizajna.\nIako se ne može videti sa statičnih fotografija, Galaxy Watch 4 Classic takođe ima fizički rotirajući okvir, a ta funkcija neće biti prisutna u “običnom” Galaxy Watchu 4.\nInteresovanje za sledeće Samsungove pametne satove poraslo je zahvaljujući potvrdi da će raditi na Wear OS-u kompanije Google, umesto domaćeg Tizen OS-a. Što se specifikacija tiče, od pametnih satova se takođe očekuje da dođu sa većom memorijom i bržim procesorom.\nKako će funkcionisati spajanje ova dva operativna sistema za nosive uređaje, ostaje da se vidi, međutim na sreću, nećemo morati dugo na to da čekamo.\nTags: Galaxy Watch 4Galaxy Watch 4 ClassicNova tehnologijaPametni satPametni satovisamsungSattehnologija\nDa li je korona izašla iz pećine u Kini


Krizni štab za suzbijanje zarazne bolesti COVID-19 doneo nove mere - Pirot Plus Online\n29. jun 2020. 13:00 Korona virus Pirot Plus Online\nKisić Tepavčević je ukazala na to da većina zaraženih ima blaži oblik infekcije ili nema nikakve simptome, ali da se, ipak, značajan broj osoba hospitalizuje.\nNajveći broj zaraženih je upravo sa područja glavnog grada i ukoliko se takav trend nastavi ograničiće se broj ljudi u zatvorenom i otvorenom prostoru, rekla je ona, ponovivši da je čak i uz fizičku distancu, obavezno nošenje zaštitne maske.\nPrema njenim rečima, lokalne samouprave u pogođenim mestima donele su odgovarajuće odluke, prati se situacija u svim delovima zemlje i Krizni štab dobija izveštaje iz časa u čas.\nTakođe, Kisić Tepavčević je precizirala da, za sada, nisu planirane bilo kakve sankcije, ali da se i kaznene mere mogu očekivati ukoliko mere zaštite ne budu široko prihvaćene i poštovane, izrazivši nadu da će i studenti poštovati striktne preporuke.\nJoš jednom apelujemo na striktno pridržavanje mera, pre svega nošenje maski u zatvorenim prostorima kao glavne mere, jer koliko god da nije lagodno, time spašavamo život, poručila je Kisić Tepavčević.\nOna je napomenula da nije doneta odluka o ograničavanju rada ugostiteljskih objekata, ali da mora da se ispoštuje mera da se sve vreme u zatvorenom prostoru nosi maska.


Objavljena nova pravila o putovanjima u Rusiji tokom pandemije - 18.05.2020, Sputnik Srbija\n„Rospotrebnadzor” pripremio je nove preporuke za putovanje vazdušnim, vodenim i drumskim saobraćajem u Rusiji u uslovima pandemije virusa korona, u skladu s... 18.05.2020, Sputnik Srbija\nvirus korona se širi planetom, rusija, svet, vesti, rospotrebnadzor, društvo\n14:48 18.05.2020 (Osveženo: 03:08 26.08.2021)\n© Sputnik / Ruslan Krivobok / Uđi u foto-galerijuNa aerodromu "Šeremetjevo"\nOdgovarajući propisi objavljeni su na sajtu ove ustanove.\nPre svega, radi se o prodaji avio-karata i rasporedu sedenja putnika u avionima uz poštovanje fizičke distance među putnicima.\n„Broj putnika u jednom avionu ne bi trebalo da bude veći od 50 odsto ukupnog broja putničkih mesta“, navodi se u saopštenju.\n16 Maj 2020, 18:15\nTakođe, preporučuje se da putnici ne sede u neposrednoj blizini jedni od drugih, već na udaljenosti, uključujući jedan red ispred i jedan red iza putničkog mesta.\nPored toga, u „Rospotrebnadzoru“ podsetili su na potrebu poštovanja opštih zahteva — dezinfekciju opreme, merenje temperature zaposlenima i putnicima, obezbeđenje dovoljnih količina ličnih zaštitnih i antiseptičkih sredstava, kao i na ograničenja zbog karantinskog režima u regionima.\nCC0 / / Kabina aviona\nPodsetimo, ministar za saobraćaj Rusije Evgenije Ditrih sugerisao je sredinom maja da će usled fizičke distance prilikom smeštanja putnika u avion doći do značajnog povećanja cena karata. Istovremeno, prema njegovim rečima, da bi letovi bili isplativi, popunjenost aviona mora iznositi 72-75 procenata. Zbog toga u vladi smatraju da je uvođenje fizičke distance u avionima nepraktično.\n8 Maj 2020, 07:00\nO mogućem rasporedu sedenja putnika u avionima uz pridržavanje fizičke distance takođe se govori u predlogu „Rosavijacije“ za etapno ukidanje ograničenja koja su bila uvedena zbog pandemije kovid 19. U dokumentu se, konkretno, predviđa da se u prvoj fazi ograniči kretanje putnika u avionu i pozivanje posade. Takođe, putnicima može biti zabranjen ulazak u avion u jaknama ili kaputima, već će biti obavezno da budu upakovani u posebnu kesu.


Natjecanjem u dobru učenici Prve bošnjačke gimnazije došli do najboljih rezultata | Visoko.co.ba\nNaslovnica BiH Natjecanjem u...\nčenici i učenice Prve bošnjačke gimnazije iz Sarajeva slijedeći moto škole “Natječite se u dobru“, u protekloj godini postigli su odlične rezultate na kantonalnim, državnim i međunarodnim takmičenjima. Pierre Bennett, Fahrudin Delić, Amina Hromić, Ibrahim Đonko, Nejla Karić, Denin Ljunja i Nejra Sipović osvojili su medalje na takmičenjima iz oblasti muzike, fizike, jezika i književnosti te sporta.\n“Ponosimo se što već više od deceniju uspješno odmjeravamo snage na svjetskom tržištu znanja i postižemo solidne rezultate. Učenici imaju priliku pored diplome Prve bošnjačke gimnazije steći i međunarodno priznate certifikate i diplomu, ali i neprocjenjivo obrazovno iskustvo bez da napuštaju roditeljski dom i porodično okruženje”, navela je direktorica Prve bošnjačke gimnazije, Naida Hota Muminović te dodala da realizaciju Cambridge programa sufinasira Ministarstvo za obrazovanje, nauku i mlade Kantona Sarajevo.\nČlanak prijeŠta je i koliko naša zemlja uradila na putu evropskih integracija?\nSljedeći članakGV Zenica: Bulajić smijenjen, nova predsjedavajuća Diana Bešić iz ASDA


Milošević ne može biti izgovor za ekonomsku situaciju u Srbiji | EurActiv Srbija\nMilošević ne može biti izgovor za ekonomsku situaciju u Srbiji\nObjavljeno : 20.09.2012.\t Tweet\nPolitička nestabilnost glavni je razlog usporenog ekonomskog razvoja Srbije od 5. oktobra 2000. do danas, ocenila je 20. septembra za EurAktiv profesorka ekonomije na univerzitetu u Peruđi, Milica Uvalić. Ona nije iznađena što je puno ugovora o privatizaciji dosad poništeno jer je zakon o privatizaciji iz 2001. bio baziran isključivo na prodaji preduzeća. Kao velike probleme srpske ekonomije Uvalić je označila nepostojanje jedinstvene metodologije u vođenju statistike nadležnih insituticija i ministarstva finansija, kao i odsustvo dugoročnih smernica o budućnosti Srbije. U prošlogodišnjem Izveštaju o tranziciji Evropske banke za obnovu i razvoj (EBRD) ocenjeno je da je u Srbiji pala podrška demokratiji i tržišnoj ekonomiji, čime se zemlja svrstala na poslednje mesto u regionu Zapadnog Balkana i Turske.\nOna je na promociji srpskog izdanja svoje knjige “Tranzicija u Srbiji” na Ekonomskom fakultetu u Beogradu kazala da političke elite ne mogu više da se isgovaraju na loše početne uslove nasleđene iz perioda Miloševićeve vladavine i da je dosad “puno toga moglo da se uradi”.\n“Glavni problem ove zemlje je poličitka nestabilnost i rivalitetet među strankama. Državna politika mora da bude mnogo efikasnija”, kazala je ona dodajući da je na sporiji razvoj Srbije uticala i politika EU koja je, kako je rekla “bila suviše stroga prema Balkanu, a naročito prema Srbiji”.\nOna je kreatorima ekonomske politike od 2000. do danas zamerila što su zapostavili mikroekonomske reforme poput restrukturiranja državnih preduzeća, efikasnije politika konkurentnosti, olakšavanje uslova za osnovanje novih preduzeća i uspostavljanje boljih mehanizama korporativnog upravljanja.\n“Mislilo se da je dovoljno da imate dobar zakon o privatizaciji, a neke druge stvari su potpuno zaboravljene ili ostavljene za kasnije”, ocenila je ona.\nKao primere propusta u tranziciji ona je navela privatizaciju državnog sektora koja je odložena za period nakon 2006, baš kao i definisanje politike konkurentnosti koja je, kako je ocenila “važnija od politike privatizacije”. Prema njenim ocenama, prvobitni zakon o stečaju je takođe bio loš što je usporilo restrukturiranja privrede.\nUvalić u knjizi koju je objavio Zavod za udžbenike navodi da je bilo više razloga za prolongiranje privatizacije i poništavanje velikog proja ugovora iako je prvobitno bilo predviđeno da vlasnička transformacija državnog sektora bude završena već 2005. godine.\nKako navodi, nakon demokratskih promena na prodaju su bila ponuđena manje privlačna preduzeća jer su najatraktivnije firme već bile privatizovane tokom devedesetih. Ugovori o prodaji kapitala društvenih preduzeća nisu dozvoljavali prodaju akcija ili delatnosti u roku od pet godina bez saglasnosti Agencije za privatizaciju što je usporilo ili sprečilo da potencijalno kompetentniji vlasnik preuzime firmu.\n“Uopšte nisam iznenađena zbog velikog broja poništenih privatizacija, ja sam bila jedan od kritičara zakona iz privatizacije iz 2001. Još tada sam upozorila da je riskantno usvojiti zakon koji je baziran na prodaji preduzeća”, rekla je ona.\nDobra strana predloga zakona privatizacije pokojnog guvernera Dragoslava Avramovića iz maja 1996. koji nikada nije došao na dnevno red skupštine je upravo bila u tome što je bio zasnovan na nekoliko modela privatizacije, dodala je Uvalić.\n“Znala sam 2001. da stranci neće doći u tako velikom broju. Nije dovoljno da se samo promeni politički režim da bi stigle značajne investicije”, rekla je Uvalić.\nOna je naglasila da postoji puno kontroverznih pitanja u vezi sa srpskom tranzicijom kao što je početak tranzicije i ocena uspešnosti u čemu se ekonomska i politička literatura razilaze.\nUvalić pripada onoj struji ekonomista koji smatraju da je tranzicija u Srbiji započela 1989. godine, a ne nakon demokratskih promena kada započinje drugi krug tranzicije.\nPrema njenim rečima, Srbija je iz perioda Milosevićeve vladavine nasledila izuzetno loše ekonomsko- političke uslove zbog čega je pozicija Srbija 2001. bila znatno lošija nego na startu tranzicije 1989. u istočnoj Evropi. Kako je rekla, Srbija je 1989. imala najbolje uslove za otpočinjanje reformi, ali ta prilika nije iskorišćena već su tranzicione reforme odložene do dvehiljaditih.\nProces transformacije srpske privrede iz netržišne u tržišnu je kasnio zbog internih okolnosti u zemlji, ali i spoljnih faktora kao što su sankcije, bombardovanje i oklevanje EU da ubrza integracije Srbije.\nOna je takođe navela da su mere međunarodne zajednice prema Srbiji nisu dale očekivane rezultate, već su često bile i kontraproduktivne što se “zanemaruje u međunarodnoj javnosti”.\nU proslogodišnjem Izveštaju o tranziciji Evropske banke za obnovu i razvoj (EBRD) ocenjeno je da je u Srbiji pala podrška demokratiji i tržišnoj ekonomiji, čime se zemlja svrstala na poslednje mesto u regionu Zapadnog Balkana i Turske.\nU poređenju sa istraživanjem iz 2006. godine broj građana Srbije koji podržavaju demokratski sistem pao je 14 procentnih poena na nešto manje od 40%. Za tržišnu ekonomiju se zalaže manje od 30% građana, što je pad od 16 procentnih poena.\nGlavni ekonomista EBRD za jugoistočnu Evropu Piter Sanfi (Peter Sanfey) ocenio je tada da manja podrška demokratiji ne znači da građanima nedostaje Miloševićev režim. "Ovi podaci ne znače da građani osećaju nostalgiju za Miloševićem ili Titom, već da nisu zadovoljni političkom situacijom ili tržišnom ekonomijom u kojoj je veliki broj ljudi izgubio posao", rekao je Sanfi.\nIstraživanje EBRD je takođe pokazalo da je nivo pesimizma u Srbiji jako visok u poređenju sa drugim zemljama u tranziciji. Na pitanje da li misle da će njihova deca živeti bolje samo 30% građana je odgovorilo potvrdno.


Bošković: Referendum o državnom statusu više nije eventualan nego izvestan\nReferendum o državnom statusu Crne Gore više nije eventualan nego izvjestan i u potpunosti biće ispoštovana dinamika njegove procedure, rekao je zamjenik ministra spoljnih poslova Srbije i Crne Gore Predrag Bošković.\nBošković je kazao da iz stavova Venecijanske komisije proizilazi da će za izglasavanje odluke o nezavisnosti Crne Gore biti potrebna većina od 50 odsto plus jedan od izašlih birača.\n"Stavovima Komisije je potvrđeno da je crnogorski Zakon o referendumu u skladu sa međunarodnim standardima. Rukovodićemo se time da u Zakonu imamo upisan cenzus za izglasavanje odluke, koji predstavlja jedan od strožih kriterijuma i time ćemo ispoštovati međunarodne kriterijume", kazao je Bošković.\nOn je rekao da ponuda opoziciji za dogovor i dalje stoji, ali da vlast neće dozvoliti da ti razgovori budu paravan za opstruisanje referenduma.\nSocijalistička narodna partija danas je ponovila da, "ni po kakvu cijenu", neće biti direktnog dijaloga sa vlašću u vezi sa crnogorskim referendumom.\n"To moramo da uradimo uz pomoć Evropke unije, koja je u skladu sa Ustavnom poveljom, za to nadležna", kazao je funkcioner te partije Velizar Kaluđerović.\nAnalitičar Srđan Vukadinović ocijenio je danas da nije realno očekivati da će referednum o crnogorskoj nezavisnost biti održan na proljeće iduće godine jer Evropska unija nastoji da priču o tome odloži za neka druga vremena.\nOn je rekao da će crnogorska opozicije razgovarati o uslovima organizovanja referenduma, ali da će teško prihvatiti nekakvo konsesualno rješenje koje će biti "ispod njihovog nivoa".\n»Opozicija će insistirati da na referendum izađe 50 odsto glasača plus jedan i da njegove rezultate dvotrećinskom većinom verifikuje parlament, što će stvarati određene probleme.\n»Evropska unija je to uradila smišljeno da bi se priča o crnogorskom referendumu odložila za neka druga vremena«, kazao je Vukadinović.


Oskrnavljena crkva u Istanbulu, Erdogan se odmah oglasio /video/ - 12.07.2021, Sputnik Srbija\nOskrnavljena crkva u Istanbulu, Erdogan se odmah oglasio /video/\nTurski predsednik Redžep Tajip Erdogan oštro je osudio grupu muškaraca koji su izveli ples na zidu jermenske crkve Surb Takavor u istanbulskoj regiji Kadikoj. 12.07.2021, Sputnik Srbija\nRanije su turski mediji izvestili da je u ponedeljak uveče grupa mladih ljudi plesala na ulici u kojoj se nalazi crkva. Dvojica muškaraca u alkoholisanom stanju popela su se na zid crkve na ulazu u nju i nastavila da igraju. Snimak incidenta sa plesačima ispred krsta objavljen je na društvenim mrežama.Policija je odredila zadržavanje učesnicima incidenta, a dvojici muškaraca je određena preventivna mera kućnog pritvora, prenose RIA Novosti.\nvesti, svet, istanbul, redžep tajip erdogan\n21:02 12.07.2021 (Osveženo: 04:39 26.08.2021)\n© Foto : screenshot/The US Armenians NewsOskrnavljena crkva u Istanbulu: Snimak incidenta razbesneo Erdogana /video\n© Foto : screenshot/The US Armenians News\nTurski predsednik Redžep Tajip Erdogan oštro je osudio grupu muškaraca koji su izveli ples na zidu jermenske crkve Surb Takavor u istanbulskoj regiji Kadikoj.\nRanije su turski mediji izvestili da je u ponedeljak uveče grupa mladih ljudi plesala na ulici u kojoj se nalazi crkva. Dvojica muškaraca u alkoholisanom stanju popela su se na zid crkve na ulazu u nju i nastavila da igraju. Snimak incidenta sa plesačima ispred krsta objavljen je na društvenim mrežama.\nPolicija je odredila zadržavanje učesnicima incidenta, a dvojici muškaraca je određena preventivna mera kućnog pritvora, prenose RIA Novosti.\n„Nepoštovanje (prema religiji) koje je demonstrirano u crkvi u Kadikoju smatram provokacijom usmerenom protiv našeg jedinstva“, rekao je Erdogan u televizijskom obraćanju. Prenos je vođen na njegovom Tviteru.


U Evropu ćemo putovati sa bilo kojom vakcinom | Direkt.rs\nPočetna Društvo U Evropu ćemo putovati sa bilo kojom vakcinom\n– Evropska komisija je predložila da se digitalni zeleni sertifikati prošire i na građane trećih zemlja koji borave ili legalno putuju u EU. Vremenom trebalo bi da evropski zeleni sertifikati postanu interoperabilni sa standardima na međunarodnom nivou. U srednjem roku, trebalo bi da dođe do usklađivanja sistema, tako da sertifikati koje izdaju treće zemlje budu automatski prihvaćeni u EU, rekao je Rejnders.\n– Zemlje članice će biti dužne da prihvate vakcine koje su odobrene na nivou EU, a biće slobodne da prihvate i sve druge vakcine, kaže Rejneders.\n– Kada pandemija bude iza nas neće biti potrebe za sertifikatima, ali će se instrument, koji sada uvodimo, zadržati u slučaju da bude morao da bude reaktiviran zbog nove pandemije, rekao je Rejnders.


HAKERI OTKRIVAJU PRIVATNE DETALJE - Nulta Tačka\nHome » HAKERI OTKRIVAJU PRIVATNE DETALJE HILJADA LJUDI IZ IZRAELSKE VOJSKE! NA METI MINISTAR ODBRANE\n‘Moses Staff’, grupa hakera za koje se veruje da su iranski državljani, tvrdila je da je došla do ‘informacija o raspoređivanju trupa’ izraelske vojske.\nGrupa hakera objavila je u utorak privatne podatke o stotinama pripadnika IDF-a i hiljadama tinejdžera koji se približavaju starosnoj dobi za regrutaciju, samo dan nakon što je objavila lične fotografije ministra odbrane Benija Ganca, od kojih se na jednoj vidi bivši načelnik generalštaba kako se pretvara da muze statuu krave.\nPrema novinskom sajtu Ynet, grupa, koja sebe naziva “Mojsijevo osoblje”, postavila je informacije na takozvani Dark Web, deo interneta koji nije indeksiran na popularnim pretraživačima i zbog toga je nedostupan mnogim korisnicima.\nU onlajn objavi, hakeri – za koje Ynet smatra da su državljani Irana – tvrdili su da su imali Ganca pod prismotrom, pišući: „Znamo svaku odluku koju donesete i pogodićemo vas tamo gde najmanje očekujete. Imamo tajne dokumente Ministarstva odbrane, operativne vojne mape i informacije o raspoređivanju trupa i objavićemo vaše zločine svetu”.\nPrema izveštaju, baza podataka uključivala je činove vojnika, jedinice i kontakt podatke, kao i više privatnih informacija u vezi sa njihovim ličnim životima koje su podelili sa svojim komandantima.\nSajber-napad je zatvorio kompjuterski sistem Haderinog medicinskog centra Hilel Jafe pre dve nedelje, primoravajući osoblje da samostalno snima i prenosi sve informacije o pacijentima. Nedelju dana ranije, Majkrosoft je izvestio da su hakeri povezani sa Iranom pokušali da provale u 250 Microsoft Office – 365 naloga koji pripadaju izraelskim i američkim bezbednosnim kompanijama koristeći tehniku hakovanja poznatu kao „nagađanje lozinki“.\nMajkrosoft je saopštio da su mete napada bile odbrambene kompanije koje podržavaju američke, evropske i izraelske vladine partnere u proizvodnji vojnih radara, dronova, satelitskih sistema i komunikacionih sistema za hitne slučajeve.\nMicrosoft je saopštio da su ovi napadi identični drugim koje su izveli hakeri povezani sa Iranom, uz druge znakove koji pokazuju da su delovali pod iranskim pokroviteljstvom.\nIzrael je sedma zemlja na svetu po učestalosti sajber napada, a prošle godine se broj takvih napada Irana na Izrael učetvorostručio, navodi se u izveštaju Majkrosofta objavljenom samo nekoliko dana pre saopštenja.\nPozivajući se na istraživanje kompanije za sajber bezbednost Akronis, sajt za finansijske vesti Kalkalist je prošle nedelje objavio da je 36 odsto izraelskih kompanija doživelo nedeljne sajber napade.\nOdgovarajući na „Moses Staff“ hakovanje, Izraelska nacionalna sajber direkcija pozvala je organizacije „da implementiraju najnovija kritična ažuriranja koja je Microsoft objavio kako bi se suočili sa ovim slabostima, a to je jednostavno, besplatno ažuriranje koje može smanjiti rizik od ovog napada,“, preneo je Ynet.


SUSRET DAČIĆA SA SIARTOM: JAČANJE ULOGE SRBIJE I MAĐARSKE – Balkanekspresrb.rs\nSRBIJA – MAĐARSKA⇒ Značaj saradnje Srbije i Mađarske, prevazilazi bilateralne okvire, i značajan je za regionalni aspekt saradnje u Evropi, izjavio je mađarski ministar spoljnih poslova i spoljne trgovine Petar Siarto\nIZGRADNJOM brze pruge između Beograda i Budimpešte Srbija i Mađarska će sačuvati\nvodeću ulogu u ekonomskoj saradnji Kine i Zapadne Evrope, jer će kineska roba koja stiže u grčke luke tako najlakše stizati, izjavio je danas mađarski ministar spoljnih poslova i spoljne trgovine Petar Siarto.\nOn je, posle susreta sa ministrom spoljnih poslova Srbije Ivicom Dačićem, rekao da je druga važna stvar za koju je, u regionalnoj saradnji, zainteresovana Mađarska, gasovod “Južni tok”, koji treba da bude izgrađen i da tako bude obezbeđeno stabilno snabdevanje tim energentom. Mađarska razmatra kritike vezane za tu investicju, za koju smatra da je realna, i zato i traži od Rusije i Evropske\nunije da obnove dijalog po tom pitanju i da projekat bude u skladu sa evropskim propisima, istakao je Siarto.\nGovoreći o političkoj i bezbednosnoj stabilnosti u regionu, on je ocenio da se do njih najlakše može doći preko evropskih integracija i da zato Mađarska podržava ulazak Srbije i svih ostalih zemalja Zapadnog Balkana u EU. Značaj saradnje Srbije i Mađarske, konstatovao je Siarto,\nprevazilazi bilateralne okvire, i značajan je za regionalni aspekt saradnje u Evropi. Dačić je, uz ocenu da odnosi Srbije i Mađarske nikad nisu bili na boljem nivou i da “gotovo da nema otvorenih\npitanja”, naglasio da je tome doprinelo ispravljanje nekih grešaka iz prošlosti, što je dovelo do stvaranja poverenja. On je zahvalio Mađarskoj na podršci Srbiji u procesu pristupanja EU i to, kako je objasnio, ne zbog toga što želi da neko “gleda kroz prste”, nego “da nam neko na tom putu ne bi postavio zamke, koje nisu deo deo pregovaračkog procesa, nego deo politike”. Srbija je, poručio je Dačić, spremna za otvaranje poglavlja 32, kojim bi trebalo da počnu pregovori, ali i za nastavak dijaloga sa Prištinom, jer bi bilo veoma loše da se taj proces uspori, a da za to nema razloga. On je rekao da mu je nova visoka predstavnica EU za spoljnu politiku i bezbednost Frederika Mogerini prenela da će dijalog, koji će ona voditi, biti nastavljen odmah po formiranju kosovske Vlade i da joj je ideja da, kao i u prethodnom delu, na čelu delegacija budu dva premijera. Dačić je, na pitanje o odnosu Srbije prema Rusiji i zahtevima koji dolaze iz EU da joj uvede sankcije, odgovorio\nda Beograd ne menja svoju dosadašnju politiku, jer želi dobre odnose sa svima, a “ne želi nikakve eksperimente”. Naša pozicija oko Rusije se nije promenila, isto kao ni pozicija oko EU, naveo je on.\nSrbija, ukazao je Dačić, ne može da izvrši ekonomsko samoubistvo uvođenjem sankcija Rusiji, “a da pri tome nema pomoć od bilo koga”. On je dodao da mu je Siarto preneo da Mađarska dnevno od sankcija Rusiji trpi štetu od 300.000 dolara i da njoj to može da nadoknadi Evropska komisija, ali Srbiji niko neće.\nDačić je istakao da se nada da Srbija neće doći u situaciju da joj se postavlja pitanje “ili EU ili Moskva”, jer želi u EU, pripada tom političkom i geografskom prostoru, ali ima i tradicionalno prijateljstvo sa Rusijom, kao i sa Kinom i drugim zemljama. <\nSRBIJA ⇒ Haški tribunal “nije bio u stanju” da završi suđenje Šešelju i da bi rezolucijama pre trebalo ukinuti\nSRBIJA U poljoprivredu Srbije ulaže se manje nego što je neophodno, a od nje se dobija manje nego\nSRBIJA Šef poslaničke grupe Demokratske stranke Borislav Stefanović rekao je da je dobro da Srbija najzad dobija Zakon\nTagsIvica Dačić Petar Siarto


Doživite ono najbolje od kafane | Beograd Noću\nDoživite ono najbolje od kafane\nDoživite ono najbolje od kafane.\nVečeras imate mogućnost da doživite sve najbolje kafanske momente na jednom mestu i da uživate uz najbolju muziku. Večeras u kafani Bakara svojim odličnim interpretacijama će vas obradovati Saša Katančić i Zejna. Saša Katančić je nastupao sa mnogim velikim imenima i njegov vokal mnogi upoređuju sa raskošnim vokalom jednog od naših najboljih pevača Harisa Džinovića, te tako u kafani Bakara imate idealnu priliku da doživite zaista sjajne provode i to uz vrhunske izvođače jer kada je u pitanju kvalitet pevanja ni Zejna ne zaostaje za najboljima.\nKafana Bakara je i subotom odličan izbor, tada je muzička palica prepuštena Scream Bendu uz koji ćete vriskati od sreće koliko će vam srce biti veselo i ispunjeno, jer u kafani Bakara svi provodi su baš takvi srčani i sjajni.\nKafana Bakara uvek spremna dočekuje svoje goste, a tako je i subotom kada provod ovde uvek prizove puno gostiju koji se oduševe svime što je kafana Bakara upriličila za njihove prave kafanske momente. Kafana Bakara uvek ima puno prijatnih iznenađenja za sve koji tragajući za dobrim provodom svrate baš na ovo mesto.\nReč je o kafani koja kreira najbolje i najrazigranije vikende, sa kojima se ne može meriti ni jedno drugo mesto zabave. Kafana Bakara uvek ima pravu pesmu za vas, koja je u izvođenju Scream Benda u čijem sastavu peva jedna od najlepših pevačica u gradu pravi ukras za oči i uši.\nKafana Bakara je najbolji način da upoznate kvalitetan kafanski život. Besplatno da izvršite rezervaciju putem vašeg omiljenog vodiča kroz noćni život prestonice – beogradnocu.com, odnosno putem našeg korisničkog Call Centra 063 33 33 44 ili 063 34 34 33 ili Online. Ukoliko nas budete redovno pratili uvek ćete prvi saznati najnovije informacije u vezi sa noćnim životom Beograda. Naša galerija fotografija je na ti sa kafanom Bakara koja će vas uvek dočekati kao prava boemska i domaćinska kuća najboljih provoda.


Deset godina samoće za Zapadni Balkan\nDeset godina samoće za Zapadni Balkan\nProces pridruživanja Evropskoj uniji država Zapadnog Balkana, uključujući Srbiju, trajaće još najmanje deceniju, budući da će posle prijema Hrvatske, koja je u julu postala 28. članica, nastati dugotrajna pauza, ocenjuje se u analizi „Deset godina samoće“, koju su sačinili stručnjaci za EU iz Berlina, piše “Danas“.\nAutori studije su zamenica direktora Evropske akademije u Berlinu Andrea Despot, kao i Dušan Reljić i Ginter Sojfert, naučni saradnici istraživačke grupe „Spoljni odnosi EU“ na Nemačkom institutu za međunarodne odnose i bezbednost.\nU analizi se navodi da, kada je reč o mogućnostima da zemlje regiona postanu članice Unije, entuzijazam u članicama EU nije umanjen nakon izbijanja krize u evrozoni, već je takav bio i ranije. „U pojedinim zemljama poput Nemačke i Francuske ukazano je na nedovoljnu zrelost kandidata za članstvo u EU, kao i na ograničenu sposobnost Unije da primi nove članice. U trenutku kada se neke države EU suočavaju s pretnjom od državnog bankrota i kada među građanima Unije opada njen ugled, dominira stav da ne bi bilo odgovorno da EU natovari sebi za vrat problematične slučajeve“, smatraju autori.\nKao jedna od novosti ističe se sve češća razlika među državama članicama u stavovima u vezi s dodatnim uslovima za zemlje koje teže članstvu. „U završnoj fazi pristupnih pregovora, politika dubokog razmišljanja i uslovljavanja postaju od ključne važnosti, a prag za prijem novih članica se podiže. Na primer, Evropska komisija je u oktobru 2011. preporučila da se Srbiji dodeli status kandidata, ali je Nemačka dva meseca kasnije gotovo samostalno izdejstvovala propisivanje detaljnih uslova za Beograd koji su se odnosili na Kosovo“, ukazuje se u studiji.\nOcenjujući perspektive za članstvo Srbije, autori navode da se Beogradu zamera što od 2008. do 2010. u trećini slučajeva nije pozitivno odgovorio na zahtev Brisela da u međunarodnim organizacija podrži stavove ili mere za koje se zalagala Unija. „Te situacije uglavnom su se odnosile na kritike EU izrečene na račun Kine ili Rusije. Posle zatvaranja haškog poglavlja, 22 države Unije koje su priznale Kosovo sada faktički uslovljavaju prijem Srbije odustajanjem Beograda od mišljenja da mu Kosovo pripada po međunarodnom pravu“, ističe se u analizi.\nAutori poručuju da samo strategija koja podstiče proces pridruživanja može da osigura da Unija ostane važan politički igrač u regionu, kao i da je neophodno osmisliti mere koje državama kandidatima jasno pokazuju ekonomske i političke koristi od evropske integracije. „Nužno je jačanje sektorske integracije kako bi zemlje kandidati u odabranim političkim oblastima mogle da imaju isti tretman kao članice Unije, pri čemu bi morale da se obavežu da će u tim domenima prihvatiti pravne tekovine EU“, jedan je od zaključaka studije.


Predsjednik Čubrilović i Gojkovićeva u Beogradu otvorili izložbu „25 godina Narodne skupštine Republike Srpske (1991–2016)“ | NSRS\nPredsjednik Čubrilović i Gojkovićeva u Beogradu otvorili izložbu „25 godina Narodne skupštine Republike Srpske (1991–2016)“\n07.04.2017 - 14:45\nPredsjednik Narodne skupštine Republike Srpske Nedeljko Čubrilović i predsjednica Narodne skupštine Republike Srbije Maja Gojković danas su u Arhivu Jugoslavije u Beogradu otvorili izložbu arhivskih dokumenata „25 godina Narodne skupštine Republike Srpske (1991–2016)“.\nSvečanom otvaranju izložbe prisustvovali su brojne zvanice i gosti.\n„Zahvaljujem vam što ste došli na otvaranje izložbe koja je dio programa obilježavanja 25 godina postojanja i rada Narodne skupštine Republike Srpske. Zahvaljujem upravi Arhiva Jugoslavije u Beogradu koji su se pokazali kao dobri domaćini izložbe“, rekao je predsjednik Čubrilović u uvodnom obraćanju.\nPredsjednik Narodne skupštine je kazao da je otvaranjem ove izložbe nastavljeno obilježavanje važnog jubileja – dana kada je počeo proces konstituisanja Republike Srpske, čiji je osnovni cilj bio očuvanje našeg političkog, teritorijalnog, nacionalnog i duhovnog identiteta u Bosni i Hercegovini.\n„Izražavam punu zahvalnost i poštovanje svima onima koji su svojom istorijskom ulogom doprinijeli i omogućili da obilježavamo četvrt vijeka postojanja i rada Narodne skupštine Republike Srpske. S ponosom možemo istaći da je Republika Srpska stvorena političkom voljom njenih naroda i građana. Skupština srpskog naroda u Bosni i Hercegovini, sastavljena od poslanika izabranih na prvim neposrednim parlamentarnim izborima, osnovana je 24. oktobra 1991. godine i počela je da donosi istorijske dokumente kojima je konstituisana Republika Srpska“, poručio je Čubrilović.\nOn je podsjetio da je Narodna skupština Republike Srpske, sastavljena od legitimnih predstavnika naroda, počela da radi prije referenduma na kome nisu učestvovali Srbi i prije početka građanskog rata u Bosni i Hercegovini.\n„Uslijedilo je proglašenje Republike Srpske 9. januara 1992, zatim donošenje Ustav Republike Srpske 28. februara 1992. godine i drugih akata. Republika Srpska je trajna pravna i politička zajednica u čijem stvaranju i očuvanju značajnu ulogu je imala, a ima i danas Narodna skupština, kao najviši ustavotvorni i zakonodavni organ Republike Srpske“, istakao je Čubrilović i dodao da je Republika Srpska potvrđena i međunarodnim ugovorima kao državotvorna jedinica u okviru Bosne i Hercegovine.\nČubrilović je podsjetio da je ostvarivanje ustavnih funkcija Narodne skupštine prolazilo kroz različite periode razvoja i djelovanja, te da je njih obilježavalo donošenje niza istorijskih i ključnih odluka koje su imale veoma važnu ulogu i značaj u razvoju, očuvanju i afirmaciji Republike Srpske.\n„Narodna skupština ima veoma važnu ulogu u stvaranju uslova za brži i efikasniji razvoj Republike Srpske, kao i u očuvanju njenog državotvornog statusa koji je određen Ustavom i međunarodnim aktima. Takođe, veoma važna je aktivna uloga parlamenta Republike Srpske na putu regionalnih i evropskih integracija“, rekao je Čubrilović.\nDa bismo postigli značajan napredak, naglasio je predsjednik Narodne skupštine, moramo svi zajedno da radimo odgovorno i što je moguće bolje, više i efikasnije, da donosimo dobre, pravedne i provodive akte koji će omogućiti brži razvoj Republike Srpske, bolji i bezbjedniji život njenih naroda i građana.\n„Naša politika zasniva se na unapređenju i jačanju specijalnih i paralelnih veza Republike Srpske i Srbije, u skladu sa Dejtonskim mirovnim sporazumom. Naš odnos se zasniva na činjenici da pripadamo istom narodu, imamo zajedničku kulturu i vjeru, i govorimo istim – srpskim jezikom, poručio je Čubrilović\nRepublici Srpskoj i Republici Srbiji, kazao je Čubrilović, nisu neophodni sporazumi, ugovori i protokoli da bi dokazivali čvrstu saradnju i posvećenost očuvanju jedinstva.\n„Odnosi Republike Srpske i Srbije, prije svega, zasnivaju se na našem nacionalnom identitetu, našoj istoriji i bratskim vezama. Ovom prilikom želim da istaknem veoma dobru saradnju između Narodne skupštine Republike Srpske i Narodne skupštine Srbije, a posebno sa aktuelnim rukovodstvom na čijem čelu je predsjednica Maja Gojković“, zaključio je Čubrilović.\nPredsjednik Narodne skupštine Srbije Maja Gojković istakla je da izložba, koja prati istorijski slijed događaja, svjedoči da je Narodna skupština bila suštinski važno i ključno mjesto u nastajanju Republike Srpske, kao i to da je morala da donosi mnoge teške sudbonosne odluke po život i budućnost njenih građana.\n"Važno je istaći da je Skupština Republike Srpske u mnogim istorijskim trenucima, uprkos velikim izazovima i pritiscima, na najbolji način prepoznavala interese svojih građana. Tako je najdirektnije delila sudbinu svog naroda", ocijenila je Gojkovićeva.\nOna je istakla da je ova izložba, kao i svaki međusobni kontakt, prilika da Srpska i Srbija unaprijede i jačaju političke, ekonomske i kulturne veze.\n"Naša dva parlamenta u tome imaju posebno važnu ulogu jer mi predstavljamo neposrednu volju naših građana. Intenzivna saradnja se odvija na osnovu protokola o saradnji iz 2008. godine, u okviru Sporazuma o specijalnim vezama Republike Srpske i Srbije", podsjetila je ona.\nGojkovićeva je poručila da je za Srbiju od velikog značaja dalji razvoj Republike Srpske i jačanje svih njenih institucija i istakla da će Srbija nastaviti da svesrdno i iskreno podržava Republiku Srpsku.\n"Snaga naše uzajamne podrške i saradnje uvek će biti najbolji primer i garant mira i stabilnosti u čitavom regionu. Na to nas obavezuje naša istorija, ali i sadašnjost i budućnost našeg naroda", rekla je ona.\nDirektor Arhiva Republike Srpske Bojan Stojnić istakao je da izložba prati rad Narodne skupštine Republike Srpske od njenog prvog saziva 24. oktobra 1991. godine do danas i govori o tome kroz kakva je iskušenja za to vrijeme prolazila Republika Srpska.\n"Narodna skupština je naša samoodbrana i samokritički imperativ našeg postojanja", ocijenio je on.\nDirektor Arhiva Jugoslavije Miladin Milošević istakao je da je za tu instituciju posebna čast što je domaćin izložbe.\nIzložba "25 godina Narodne skupštine Republike Srpske" premijerno je otvorena u Banjaluci 24. oktobra prošle godine, na datum kada je ta institucija konstituisana.\nIzložba je u međuvremenu postavljena u svim većim gradovima Srpske, a priliku da je vide imali su i građani Užica.\nPredviđeno je da nakon Beograda izložba bude postavljena i u Požarevcu i Novom Sadu.\nPredsjednik Čubrilović i ministar Malešević razgovarali s predstavnici Saveza Srba u Italiji o organizovanju nastave na srpskom jeziku\nPredsjednik Čubrilović na otvaranju Prvog foruma dijaspore: Zajednički cilj razvoj i napredak Srpske\nČubrilović: Republika Srpska u potpunosti opredijeljena za integraciju u EU\nOkončan treći dio 23. redovne sjednice Narodne skupštine\nPredsjednik Čubrilović u Orašcu na obilježavanju Dana državnisti Srbije: Sretenje najvažniji datum u istoriji srpskog naroda\nPredsjednik Čubrilović čestitao 100. rođendan profesoru dr Smilji Avramov\nNarodnu skupštinu posjetili članovi Omladinskog savjeta opštine Milići\nČubrilović: Herojima palim za slobodu dugujemo vječno poštovanje i vječnu zahvalnost\nPredsjednik Čubrilović primio šefa delegacije Međunarodnog komiteta Crvenog krsta u Bosni i Hercegovini\nPredsjednik Čubrilović razgovarao sa ambasadorom Republike Francuske u Bosni i Hercegovini\n1 od 114\nVuka Karadžića br.2


Saopštenje sa 33. vanredne sjednice Vlade SBK - 2018. godina - Vlada SBK - KSB\nSaopštenje sa 33. vanredne sjednice Vlade SBK - 2018. godina\nVlada SBK je na prijedlog Ministarstva obrazovanja, nauke, kulture i sporta, dala saglasnost na Ugovor o zakupu dijela zgrade koju koristi J.U. Mješovita srednja škola Travnik, a koje je u posjedu Vrhbosanske nadbiskupije Sarajevo. Ugovorom o zakupu definisana je mjesečna cijena zakupa u iznosu od 6.759,20 KM, koja će se plaćati do 15-og u mjesecu za svaki tekući mjesec. Ugovor je zaključen na godinu dana, sa mogučnošću produženja.\nIsto ministarstvo je predložilo, a Vlada SBK donijela Odluku o izdvajanju sredstava sa stavke “Tekući transferi pojedincima - za djecu s posebnim potrebama”, planiranih Budžetom za 2018. godinu. Odlukom se izdvaja iznos od 500,00 KM za učenicu sa posebnim potrebama koja se školuje izvan Srednjobosanskog kantona (JU „Centar za slijepu i slabovidnu djecu i omladinu“ Sarajevo).\n- Odluka o dodjeli ugovora o javnoj nabavci - Asfaltiranje puta u naselju Bešpelj, općina Jajce, konkurentskim postupkom ugovor će se zaključiti sa poduzećem „Rudnici Gipsa“ z.d.d. Donji Vakuf, sa visinom ponude od 49.982,63 KM,\n- Odluka o dodjeli ugovora o javnoj nabavci - Asfaltiranje puta u MZ Carica, općina Busovača, konkurentskim postupkom uz e-aukciju, ugovor će se zaključiti sa poduzećem „Adžić Asfalt“ d.o.o. Žepće, sa visinom ponude od 15.305,06 KM,\n- Odluka o dodjeli ugovora o javnoj nabavci - Asfaltiranje puta u Dubravici, spajanje asfaltnih površina raskrižje Marosove kuće, Križančevo selo, faza II, općina Vitez, konkurentskim postupkom ugovor će se zaključiti sa poduzećem „Adžić Asfalt“ d.o.o. Žepće, sa visinom ponude od 12.456,28 KM,\n- Odluka o dodjeli ugovora o javnoj nabavci - Asfaltiranje puta Principova cesta, crkva Sv.Juraja, općina Vitez, konkurentskim postupkom ugovor će se zaključiti sa poduzećem „Adžić Asfalt“ d.o.o. Žepće, sa visinom ponude od 19.101,53 KM,\n- Odluka o dodjeli ugovora o javnoj nabavci - Asfaltiranje puta u Krčevinama, odvojak mosta prema farmi FIS-a Raskrižje Babić, općina Vitez, konkurentskim postupkom ugovor će se zaključiti sa poduzećem „Adžić Asfalt“ d.o.o. Žepće, sa visinom ponude od 28.770,28 KM uz sufinansiranje općine Vitez,\n- Odluka o dodjeli ugovora o javnoj nabavci - Asfaltiranje puta u naseljima Mehurić, Zagrađe, Skomorje, općina Travnik, konkurentskim postupkom ugovor će se zaključiti sa poduzećem „Rudnici Gipsa“ z.d.d. Donji Vakuf, sa visinom ponude od 9.974,25 KM,\n- Odluka o dodjeli ugovora o javnoj nabavci - Sanacija i asfaltiranje puta Vakuf-Guvna, općina Travnik, konkurentskim postupkom ugovor će se zaključiti sa poduzećem „Rudnici Gipsa“ z.d.d. Donji Vakuf, sa visinom ponude od 9.992,81 KM,\n- Odluka o dodjeli ugovora o javnoj nabavci - Asfaltiranje puta u MZ Rovna kroz naselje Ljubnić do naselja Podkalin, općina Bugojno, konkurentskim postupkom uz e-aukciju ugovor će se zaključiti sa poduzećem „Rudnici Gipsa“ z.d.d. Donji Vakuf, sa visinom ponude od 28.974,35 KM,\n- Odluka o dodjeli ugovora o javnoj nabavci - Asfaltiranje i sanacija puta Aleja Turbe, općina Travnik, konkurentskim postupkom uz e-aukciju, ugovor će se zaključiti sa poduzećem „Rudnici Gipsa“ z.d.d. Donji Vakuf, sa visinom ponude od 4.972,50 KM,\n- Odluka o dodjeli ugovora o javnoj nabavci - Asfaltiranje i sanacija makadamskog puta MZ Mudrike, općina Travnik, konkurentskim postupkom ugovor će se zaključiti sa poduzećem „Rudnici Gipsa“ z.d.d. Donji Vakuf, sa visinom ponude od 9.983,67 KM,\n- Odluka o dodjeli ugovora o javnoj nabavci – Postavljanje fasade sa južne strane starog bolničkog i dijagnostičkog odjela JU Bolnica za plučne bolesti i tuberkulozu, općina Travnik, konkurentskim postupkom ugovor će se zaključiti sa poduzećem „Sigma-SK“ d.o.o. Zenica, sa visinom ponude od 55.368,72 KM.\npogledano 2313 puta\n» Sazvana 33. vanredna sjednica Vlade SBK - 2018.godina\n» Sazvana 96. sjednica Vlade SBK - 2018. godina


Misteriozna pesma na internetu – kompletna verzija\nVeć decenijama bezuspešno pokušavaju da otkriju čija je ovo pesma, ali i dalje nema odgovora. Pretpostavlja se da je nastala početkom 80-tih godina 20. veka negde u Evropi.\nMnogima zvuči poznato, nikada nije postala hit, a ipak, o njoj je pisao i popularni Rolling Stone magazin.\nPesmu možete preslušati na jutjubu:\nEnormnoj popularnosti misteriozne pesme nedavno je doprineo jedan poznati brazilski Youtuber koji je emitovao pesmu na svom YT kanalu i zamolio svoj milionski auditorium da u skladu sa mogućnostima pokušaju da saznaju što više o ovoj misteriji.\nI ono što se za sada navodno saznalo je sledeće: Pesma je snimljena sa nemačke radio stanice NDR između 1982. i 1984.\nPretraga (na mreži) aktivna je od ranih 2000-ih, kada je pesma postala dostupna na mreži, i do danas niko nije uspeo da pruži bilo kakve tačne informacije o poreklu pesme.\nČinjenice poput nacionalnosti benda i tačne godine snimanja nisu poznate, a do danas nismo dobili nikakve informacije o prebivalištu autora, pa čak ni tačan naslov pesme. Očigledno ne postoji alternativni mrežni registar / arhiva ove pesme, jer jedini izvor ove pesme imamo sa kasete koju je Darius snimio sa radija.\nNedavno je korisnik Reddita otkrio da je u refrenu ove pesme korišćen sintisajzer Yamaha DKS7, postoji unapred podešena postavka pod nazivom Sin-Lead 5 i potpuno je isti zvuk koji su koristili u pesmi, Yamaha DKS7 je u prodaji od 1983. godine, pa predpostavljamo, da je pesma verovatno snimljena 1984. ili krajem 1983. godine.\nNeki misle da je možda snimljena u tadašnjoj Istočnoj Nemačkoj (DDR), dakle u specifičnoj političkoj situaciji, i da se u pesmi radi o ljubavi dvoje mladih sa suprotnih strana Berlinskog Zida. To nije nemoguća teorija, ali to su ipak za sada samo nagađanja i još uvek niko ne zna ništa konkretnije o ovoj misteriji.


Crna Gora: Turisti oboleli od kovida biće lečeni o trošku države – Sandzaklive.rs\nU susret turističkoj sezoni u Crnoj Gori finalizovani su zdravstveni protokoli, a Vlada je donela odluku da se stranim turistima koji se razbole od kovida za vreme boravka u toj zemlji omogući bolničko lečenje o trošku Crne Gore.\nMinistar ekonomskog razvoja Jakov Milatović rekao je na konferenciji za novinare da će zdravstveni protokoli naredne sedmice biti distribuirani turističkoj privredi i ambasadama, i biće i na engleskom i ruskom jeziku.\nMinistarka zdravlja Jelena Borovinić Bojović je rekla da su se potrudili da pojednostave protokol i da će turistima biti objašnjeno kako da se ponašaju ako osete simptome kovida ili se zaraze kovidom, prenose ”Vijesti”.\n“Vlada je donela odluku da se turisti, koji se razbole od kovida-19 za vreme boravka u Crnoj Gori i budu bolnički zbrinuti, leče o trošku države”, rekla je ona.\nPCR testiranje će se, u slučaju da je turistima potrebno za povratak u svoju zemlju, nesmetano obavljati u Crnoj Gori na dva paralelna načina – jedan će biti organizovan uz pomoć Instituta za javno zdravlje Crne Gore i vršiće se besplatno, a turisti će imati na usluzi i mogućnosti izrade testova i u privatnim laboratorijama, dodala je ministarka.\nSvi hotelijeri će 10 odsto kapaciteta nameniti za eventualne slučajeve oboljevanja od kovida-19, najavila je takođe Borovinić Bojović.\nNa snazi ostaje mera o ulasku u Crnu Goru bez testa državljanima Srbije, Hrvatske, BiH, Rusije, Belorusije, Ukrajine i Albanije. (Tanjug)\nCovid19 Crna Gora Turisti


Neformalna Zelena poslanička grupa posetila najveće zimovalište sova utina u Evropi - BFPE Srpski\n07. фебруара 2019\nZelena poslanička grupa je u utorak, 5. februara posetila Kikindu kao najveće urbano zimovalište sova utina u Evropi. Ova životinjska vrsta je simbol grada i glavna atrakcija svih posetilaca.\nPrvi deo posete je bio posvećen obilasku Narodnog muzeja u Kikindi u kom su članovi i članice Zelene poslaničke grupe srdačno dočekani od strane direktorke muzeja gospođe Lidije Milašinović. Tokom obilaska stalne postavke saznali smo istorijske i kulturne detalje o razvoju grada Kikinde, kao i očuvanju životne sredine u samom gradu kao i oko njega. Kao se nedaleko od urbanog dela grada nalazi specijalni rezervat prirode “Pašnjaci velike droplje” članovi ZPG su ovom prilikom saznali više o jedinom staništu ove zaštićene vrste u našoj zemlji. Kako smo saznali velika droplja se kotira na svetskoj crvenoj listi ugroženih vrsta.\nNakon toga ZPG je obišla Kikindskog mamuta kao jednog od najočuvanijih fosilnih ostataka mamuta-džinovske praistorijske životinje koja je na tlu Evrope živela pre okvirno 500 000 godina. Ostaci mamuta otkriveni su 1996. godine u pogonu fabrike „Toza Marković“, jednog od najvećih proizvođača cigle i crepa na Balkanu, u Kikindi. Naučni značaj ovog otkrića se procenjuje od izuzetne važnosti i ne prestaje da budi interesovanje stručnjaka ali i svih zainteresovanih za daleku prošlost zemlje.\nDrugi deo posete je vodila Miroslava Krnić, sekretarka u Sekretarijatu za zaštitu životne sredine, poljoprivredu i ruralni razvoj. Gospođa Krnić je prisutne provela kroz uži centar grada koji se void kao urbanistički zaštićena zona i koji je zimsko utočište zaštićenoj vrsti sove utine. U toku 2009. godine je ovaj deo grada bio procenjen kao najveće urbano zimovalište utine na svetu sa izbrojanih 734 jedinki u strogom centru grada. Istaknuto je da je brojnost sova utina u zimovalištu u Kikindi promenjiva i zavisi od više faktora. Članovi I članice ZPG su imali priliku da osmotre jedno drvo sa vise od 20 jedinki ove fascinantne vrste. Ovo je postalo obeležje grada Kikinde zbog koga su I mnogi svetski mediji posetili ovaj grad u Srbiji. Takođe, prisutni su prošli ulicom Generala Drapšina u kojoj se nalazi prepoznatljivi drvored američkog koprivića koji je tu posađen nakon Drugog svetskog rata. Meštani ovu ulicu u toku proleća nazivaju zelenim tunelom zbog bogatih krošnji koje se prostiraju duž ulice, čak je jedan poznati svetski portal ubrojao ovu ulicu u jednu od 50 najlepših ulica na svetu.\nOva poseta podržana je od strane Kancelarije programa Ujedinjenih nacija za razvoj u Srbiji (UNDP) u okviru projekta „Jačanje kapaciteta za unapređeno sprovođenje međunarodnih sporazuma iz oblasti zaštite životne sredine“ koji finansira Globalni fond za životnu sredinu (GEF).


Oglasila se Evroliga: Ovo je zvanična informacija o utakmici Armani - Crvena zvezda - Sportska centrala\nOglasila se Evroliga: Ovo je zvanična informacija o utakmici Armani – Crvena zvezda\n16 nov 2020. 14:56\nNe postoji više nikakva dilema oko statusa utakmice između Armanija i Crvene zvezde.\nDuel će biti odigran po unapred utvrđenom planu, odnosno u sredu 18. novembra od 20.45 časova, a informacija je potvrđena i na sajtu Evrolige.\nPodsećamo, italijanski klub je suspendovao sve aktivnosti 9. novembra nakon nekoliko pozitivnih testova unutar ekipe, a kako nije bilo simptoma klupski lekar je posumnjao da se radi o lažno pozitivnim testovima.\nShodno medicinskom Protokolu Evrolige, kada postoji takva sumnja igrač treba da bude testiran još dva puta u naredna dva dana i ako rezultati budu negativni moći će da se vrati u ekipu i nastavi sa košarkaškim aktivnostima.\n– Armani je obavio drugi test odmah, sa svega nekoliko pozitivnih rezultata, a treći test 13. novembra, u skladu sa zahtevima italijanskih vlasti. Nakon poslednjeg testa ekipa je dobila dozvolu da se vrati treninzima, svi igrači su bili negativni i od današnjeg dana mogu da igraju evroligaške mečeve, stoji u saopštenju na sajtu Evrolige.


Norveški suvereni fond neće ulagati u saudisjke kompanije?\nTanjug 9. aprila 2021. 14:31\nOSLO – Referentni indeks norveškog suverenog fonda (SWF) za upravljanje investiranjem sredstva ne bi trebalo da obuhvata kompanije iz Saudijske Arabije, saopštilo je danas Ministarstvo finansija Norveške.\nAkcije saudijskih kompanija ne bi trebalo da budu uključene zbog upravljanja ekološkim, socijalnim i korporativnim rizikom, navelo je ministarstvo u svojim godišnjim preporukama parlamentu, prenosi Rojters.\nFond bi takođe trebalo da smanji obim svog globalnog referentnog indeksa kompanija za 25 do 30 posto, na oko 6.600 firmi sa aktuelnih 8.800, pre svega uklanjanjem akcija malih preduzeća, predlaže vlada.\nNorveški fond, „težak“ 1,3 biliona dolara, trenutno ima vlasničke udele u oko 9.100 kompanija, a sužavanje referentnog indeksa bi vremenom moglo da dovede do smanjenja broja kompanija koje poseduje.\nNorveška manjinska vlada mora da dobije podršku drugih partija u parlamentu da bi njeni predlozi bili usvojeni.


Sutra sednica Skupštine grada | Skupština Grada Novog Sada\nSednica Skupštine Grada Novog Sada, koja će se održati sutra, predstavlja nastavak konstituisanja gradskih organa, jer će se na dnevnom redu sednice naći izbor gradonačelnika, zamenika gradonačelnika i članova Gradskog veća, izjavio je na današnjoj konferenciji za novinare predsednik Skupštine Grada Novog Sada Zdravko Jelušić. On je potvrdio da je za izbor gradonačelnika stigao jedan predlog u Skupštinu grada, te da je kandidovan dosadašnji gradonačelnik Miloš Vučević, kandidat Srpske napredne stranke.\nPredsednik novosadskog parlamenta kazao je da za sada u Skupštinu grada nisu stigli predlozi za članove Gradskog veća, ali da ne isključuje mogućnost da predlozi za članove stignu tokom dana. Ujedno, Jelušić je precizirao da ne isključuje mogućnost i da u Skupštinu stigne ostavka nekog od odbornika iz novog saziva.\nOn je najavio da će se nakon sutrašnje, tokom jula održati još jedna, a moguće i dve sednice Skupštine. Govoreći o izboru direktora gradskih preduzeća i ustanova, predsednik Skupštine rekao je da očekuje da će oni biti izabrani na narednoj sednici tokom jula, dodavši da će tada biti izabrani i članovi i članice skupštinskih radnih tela – saveta i komisija.\nKada je reč o planovima za naredni period, predsednik gradskog parlamenta istakao je izmene Poslovnika Skupštine grada.\n– Intezivno radimo na izmeni Poslovnika Skupštine grada, a promene bi trebalo da ubrzaju rad i doprinesu boljoj efikasnosti Skupštine – poručio je Jelušić, dodajući da izmene Poslovnika treba očekivati tokom narednih sednica.\nSednica Skupštine Grada Novog Sada održaće se sutra, sa početkom u 10 časova.


Danas toplo i sunčano,uveče moguća kiša sa grmljavinom • Poportal\nNakon toplog i sunčanog dana, u Srbiji će večeras i tokom noći u severnim i zapadnim krajevima padati kiša i pljuskovi, saopštio je RHMZ.\nMeđutim, uveče će na severu i zapadu doći do naoblačenja s kišom i pljuskovima, ponegde grmljavinom, padom temperature i pojačanim severozapadnim vetrom, koje će se tokom noći premeštati dalje ka jugu i jugoistoku zemlje.\nU Požarevcu će danas biti pretežno sunčano i toplo uz slab zapadni i jugozapadni vetar s jutarnjom temperaturom od 17 stepeni i najvišom dnevnom do 30 stepeni.\nU sredu osetno hladnije, vetrovito, na severu razvedravanje, u ostalim krajevima mestimično sa kišom i pljuskovima, na jugu ponegde i grmljavinom, a popodne se očekuje prestanak padavina.\nZatim se očekuje pretežno sunčano, uz hladna jutra, ponegde sa slabim prizemnim mrazom, a tokom dana postepeno toplije, naročito početkom naredne sedmice.\nZa današnji dan upaljen je i narandžasri meteoalarm za područja Bačke, Srema i Zapadne Srbije., dok je žuti na snazi za Banat i Beograd.


Bajden je istakao da će SAD istrajati sa naporima u vezi vakcinacije protiv korona virusa, pošto se pokazalo da ta praksa deluje, preneo je Rojters.\nOn je govorio i o odnosu sa Rusijom i pitanju Ukrajine, istakavši da će Moskva, ako, kako je naveo, ''izvrši invaziju na Ukrajinu'', snositi odgovornost.\nUkoliko Rusija krene na Ukrajinu to će imati razorne posledice, upozorio je Bajden.\n- Ja pretpostavljam da će Putin krenuti ka Ukrajini - kazao je američki predsednik, dodajući da bi totalna invazija na tu zemlju, međutim, izazvala odgovor koji bi skupo koštao Rusiju i njenu ekonomiju.\nSAD vesti SAD DŽo Bajden DŽo Bajden vesti\n20. 05. 2022. u 07:21 >> 18:04\nPREDSEDNIK Francuske Emanuel Makron imenovao je danas sadašnju ambasadorku Francuske u Britaniji karijernog diplomatu Katrin Kolonu za novu ministarku spoljnih poslova zemlje, saopštila je Jelisejska palata.


DS 3, prvi DS model koji je stavljen u prodaju, pomerio je granice široke javnosti i uneo novine u proces proizvodnje. DS 3 je vozilo koje nudi široku lepezu personalizacija, kao što je verzija “bi-ton” (krov u dve boje) ili verzija u kojoj postoji mogućnost personalizacije i spoljašnosti i unutrašnjosti. Industrijski izazov ovog modela započinje sa personalizacijom u samom procesu proizvodnje. Radi se o uspešnom izazovu s obzirom da je 300 000-a limuzina DS 3 nazvana “Origine France Garantie” sišla sa svoje proizvodne linije u Poasiju! Više od 300 000 primeraka DS 3 je proizvedeno u ovoj fabrici u Francuskoj.\nOvaj 300 000-i DS 3 je primer iz ograničene serije “Tako neodoljiv”. Pored novog svetlosnog potpisa, DS 3 “Tako neodoljiv”, koji je nastao na osnovi “Tako šik” (nivo 3) nudi i:\n– novu mogućnost pesonalizacije nazvanu “Neodoljivi Pariz” koja pomoću serigrafije, predstavlja spomenike glavnog grada na bočnim zadnjim staklima, koji su takođe laserski ugravirani na lajsni komandne table;\nOvaj 300 000-i DS 3 je opremljen i kamerom za kretanje unazad, tehnologijom “Active City Brake” – novi sistem automatskog kočenja – kao i dizel motorom BlueHDi 120. Ovaj motor, koji ima i menjač sa 6 stepena prenosa, zadovoljava normu Euro6. U mešovitoj vožnji, ovo vozilo troši 3,6 l/100 km i ispušta 94 g CO2/km.\nOznake: 300000, citroen, ds3, jubilej\nPrevious Previous post: Opel Corsa: Priča o uspehu u pet činova\nNext Next post: Ford Fiesta 1.0 EcoBoost 140 KS – najsnažniji serijski automobil sa jednolitarskim motorom


Zanimljivosti dana : Andy Pope policajac koji može super brzo da zapamti lica!\nAndy Pope, policajac iz West Midlands policije, u Velikoj Britaniji, postao je poznat britanskoj javnosti kao policajac koji super brzo pamti lica! Zahvaljujući svojoj neverovatnoj sposobnosti super brzim fotografskim pamćenjem lica,....\non je uspešno identifikovao više od 850 osumnjičenih u poslednje četiri godine.!\nSvaki dan, PCSO policajac Endi Pop stiže pola sata ranije na posao i na svom računaru pregleda slike od osumnjičenih na dan internog policijskog sastanka tj kretanja na dužnost.\nAndy se priključio West Midlands policiju još 2008. godine, gde je njegovo trentno brzo super pamćenje lica ljudi postalo gotovo tajno oružje policije u borbi protiv osumljičenih. Jer kada detektivi iscrpe sve druge moguće opcije pronalaženja osumljičenog lica oni pomoć zatraže od Endija\nInspektor Gareth Morris, Endijev glavni policijski oficir, se seća se da je samo dva dana nakon dolaska u West Midlands policiju,2008 Endi policajac sa super pamćenjem lica je došao do njega sa slikom rekavši da zna koji je osumljičeni bio za pljačku koja se dogodila.\n"Sat i po vremena kasnije Andy zaustavio tipa u centru grada, da bi na kraju osumnjičeni je priznao biti prisutan na mestu zločina. Te tako rešio jedan kriminalni čin" kaže Garet\nAli ovo je bio samo početak. U posljednje 4 godine, Andy je identifikovao više od 850 osumnjičenih lica.P nekim proračunim u proseku oko jedne osobe svake druge svoje policjske smene.\n"Ako gledam sliku dovoljno dugo, u svom umu obično vidim nešto što mi zadrži sliku lica prepoznatljivom. Ja ne mogu tačno odrediti šta je to, ali kad vidim tu osobu sa slike uživo na ulici ona aktivira moje sećanje sa slike to jeste moje super pamćenje lica ", kaže Endi.\nEndi Popprvi put privukao pažnju medija kada je 2012. godine, kao policajac fenomen, koji ima super pamćenje te koji je identifikovao oko 250 osumnjičenih lica ,od kojih je neke prepoznao na ulici.\n"Mislio sam da sam samo normalno dok mi inspektor Morris nije rekao da sam identifikvao daleko više ljudi nego bilo koji drugi policajac", kazao je Andy "policajac memorija" kako ga neki zovu za britanski Telegraf 2012. godine\nI dodao : "Ne znam da li imam fotografsko pamćenje. Moja žena se mora nositi sa stvarima kao što su rođendani i godišnjice. Kada su u pitanju sećanja na datume, ja sam tu beskoristan "\nNa kraju pogledajte video kako on to super brzo pamti lica ljudi :


Zbog erupcije vulkana Kolima evakuisano oko 400 ljudi u Meksiku -- Zemaljske promjene -- Sott.net\nTa dva grada nalaze se u okviru opasne zone, odnosno 10 kilometara od vulkana i u njima živi oko 330 ljudi, a ima i nekih koji su u udaljenim delovima van zvaničnih naselja.\n- Odluka o evakuaciji nakon povećane aktivnosti vulkana jeste da bismo sačuvali porodice iz tog kraja - rekao je guverner Kolime Hos Ignasio Peralta.\nU Halisku je prijavljena evakuacija i oko 70 stanovnika sela Huan Baragan koje se takođe nalazi blizu vulkana.\nNa osnovu izveštaja Civilne zaštite Kolime, u poslednjih nekoliko sati primećeni su odroni, kao i kretanje lave. Usled povećane količine vulkanskog pepela, narodu je savetovano prekrivanje nosa i usta, ali i zatvaranje prozora i skupljanje pepela.\nU poslednjih 50 godina, Vatreni vulkan je u nekoliko navrata pokazivao povećanu aktivnost koja je primorala zvaničnike na preventivnu evakuaciju naroda. Ovaj vulkan je jedan od dva najveća u Meksiku, prenosi "El ekonomista".


TotalCar.rs » Definitivni kraj “Zastava automobila”\nFiat, novo, Srbija, Zastava\n0 komentara 30082 pregleda\nPreuzeće “Zastava automobili”, zajedno za još 26 preduzeća u Srbiji, ovog leta odlazi u stečaj. Ovo preduzeće nema delatnost niti imovinu, jer mu je posle strateškog parnterstva Vlade i FIAT-a ostao samo pravni status.\nU preduzeću u restrukturiranju “Zastava automobili” završeno je izjašnjavanje radnika za socijalni program predviđen akcionim planom vlade Srbije za okončanje postupka restrukturiranja, dok je istovremeno počelo izjašnjavanje u ostalim fabrikama u sklopu Grupe “Zastava vozila” kao i u Medicini rada koja je funkcionisala u sklopu nekadašnjeg automobilskog giganta.\n“U preduzeću ‘Zastava automobili` od ukupno 17 radnika od kojih su 13 osobe sa invaliditetom, za neku od opcija socijalnog programa izjasnili su samo invalidi”, izjavio je pomoćnik za kadrovske poslove generalnog direktora Grupe “Zastava vozila” Todor Rakočević.\nPodsetivši da prema akcionom planu Vlade Srbija “Zastava automobili” zajedno za još 26 preduzeća u Srbiji ovog leta odlazi u stečaj, Rakočević je rekao da je sedmoro radnika izabralo opciju od 300 evra po godini staža, dvojica radnika opciju-pet godina do penzije odnosno odlazak na tržište rada, dok je njih četvoro za ponuđenu opciju prelaska u preduzeće “Zastava Inpro”.\nRakočević je rekao da je za više od 1.800 radnika u sastavu Grupe “Zastava vozila” počelo izjašnjavanje za socijalni program koje će trajati do 8. avgusta. Reč je o fabrici “Zastava Kamioni”, Fabrici specijalnih vozila Sombor, “Zastava Inpru”, Medicini rada, Hortikulturi i preduzeću “Zastava rezervni delovi”, precizirao je on.\nReč je o preduzećima i fabrikama koja su više od 10 godina u restrukturiranju i na državnim subvencijama, a koja će, ako se ne nađe partner ili neko drugo adekvatno rešenje, juna naredne godine prestati da postoje.\nU fabrici “Zastava Kamioni”, koja godinama traži strateškog partnera, i u čijoj vlasničkoj strukturi sa 34 odsto učestvuje italijanski “Iveko”, da li će otići dobrovoljno uz otpremnine od 300 evra po godini staža izjašnjavaće se ukupno više od 710 ukupno radnika. U fabrici specijalnih voza u Somboru njih 175, a u “Hortikulturi” i “Rezervnim delovima” njih više od 300.\nU “Zastava Inpru” koje zaposljava osobe sa invaliditetom i za koje postoji plan da postane državno, jer posluje pozitivno ali ima nasleđene dugove, izjašnjavaće se 306 radnika. U zastavinoj Medicini rada, za koju postoji plan takozvango umrežavanja u državni zdravstveni sistem, treba da se izjasni 284 radnika, prenosi Tanjug.


DVE PONUDE ZAKUCALE NA VRATA MARAKANE: Jedna će sigurno biti prihvaćena, za drugu se još razmišlja | Happy BSC portal\nDušan Jovančić i Mateo Garsija na izlaznim vratima\nCrvena zvezda bi narednih dana mogla da dobije značajnu finansijsku injekciju. Naime, kako Telegraf saznaje, na Marakanu su stigle dve zvanične ponude.\nJedna je za Matea Garsiju od Arisa i iznosi 1.5 miliona evra, a druga je za Dušana Jovančića od neimenovanog kluba sa Bliskog istoka u iznosu od 700.000 evra\nKako saznajemo, Zvezda će privatiti ponudu za Garsiju, a najverovatnije će to biti slučaj i sa ponudom za Jovančića, ali tu ostaje otvorena mogućnost još nekih sitnijih pregovaranja i eventualno podizanje cene.\nJovančić je imao promenljivu sezonu, nije bio toliko standardan kao prethodne, kada je bio jedan od boljih igrača crveno-belih u veznom redu. Na 27 utakmica u svim takmičenjima postigao je jedan gol, a transfer u bogatu arapsku zemlju mogao bi da bude dobra prilika da se "naplati".


Uložena žalba na novo rešenje za pritvor generalu Savčiću\nTanjug 2. septembra 2021. 17:43\nBANJA LUKA – Advokat generala Milomira Savčića, Miodrag Stojanović, uložio je danas žalbu na novo rešenje Suda Bosne i Hercegovine, kojim je, na predlog Tužilaštva BIH njegovom klijentu određen pritvor po osnovu opasnosti od bekstva jer je nedostupan organima BiH.\nSud je doneo ovo rešenje nakon što je odbio žalbu Stojanovića na rešenje o pritvoru zbog kršenja mera zabrane kontakta sa medijima, prenosi RTRS.\nSud BiH je 10. avgusta zatražio raspisivanje međunarodne poternice za Savčićem, optuženim da je, u svojstvu komandanta 65. zaštitnog motorizovanog puka pri Glavnom štabu Vojske Republike Srpske, pomagao u kako se navodi, „genocidu u Srebrenici u julu 1995. godine“, nakon što sudski policajci dan ranije nisu mogli da ga pronađu na adresi nekoliko časova po određivanju pritvora.\nKako se navodi, prvo rešenje o odredivanju pritvora Savčiću Sud BiH doneo je 9. avgusta zbog nepoštovanja izrečenih mera zabrane kojim mu je zabranjeno kontaktiranje sa predstavnicima štampanih i elektronskih medija o činjenicama koje se odnose na postupak koji se vodi protiv njega, kao i javna obraćanja u vezi sa ovim postupkom.\n„Ja sam uložio prigovor na ovu odluku koju je Sud BiH odbio, a Tužilaštvo je, pre nego što je došlo rešenje za moju žalbu za određivanje pritvora, podnelo novi predlog za pritvor Savčiću, sada zbog opasnosti od bekstva,“ rekao je Stojanović.


ISTORIJA NE PAMTI OVAKAV BEOGRAD Meteorolog Slobodan Sovilj otkriva šta nas očekuje do aprila! – Prvi.info\nU glavnom gradu i nižim predelima sneg je pao samo jednom i nije se zadržao.U RHMZ za RTS kažu da se, od kad se prate vremenske prilike, nije dogodila slična situacija. Beograđani su tokom ove zime sneg videli na svega nekoliko sati. Tog 28. decembra 2019. godine jedini put su se zabeleli krovovi u Beogradu, ali se sneg nije zadržao.\nDežurni meteorolog RHMZ Slobodan Sovilj rekao je za RTS da nikada do sada nije zabeležena zima poput ove. I na Vračaru je, kako kaže, uvek bilo bar centimetar-dva snega, a ove godine – ništa. Objašnjava da je uzrok tome uticaj toplijeg vazduha sa Mediterana.\n“Cikloni stalno odlaze na sever i zapad Evrope. Kada dođu kod nas, uticaj dosta toplijeg vazduha sa Mediterana dovodi do naoblačenja praćenog kišom u nižem predelima”, ukazuje Sovilj.\nSovilj navodi da se do kraja februara i marta ne može očekivati sneg u nižim predelima.”Neće biti promena, Balkan je i dalje pod uticajem toplog vazduha sa Mediterana, cikloni odlaze u zapadnu i severnu Evropu, vrlo je mala verovatnaća za ozbiljnije padavine”, napominje meteorolog.\nInače, ovaj prvi februar mogao bi da bude najtopliji u istoriji prestonice.Sezonska prognoza vremena RHMZ pokazuje da će temperature u martu biti iznad višgodišnjeg proseka, sa prosečnom temperaturom oko 14 stepeni\nSKRAĆENO RADNO VREME TOKOM CELE NEDELJE, A ZA VIKEND SE ZATVARA SVE? Krizni štab ODLUČIO?


Lajkovac i Valjevo: Različite demografske slike\nTanjug 18. maja 2021. 16:51\nBEOGRAD – Pomoćnica ministra za brigu o porodici i demografiju Aleksandra Čamagić, boravila je danas u radnoj poseti Lajkovcu i Valjevu.\nU razgovoru s predsednikom opštine Lajkovac Andrijom Živkovićem, konstatovano je da ova opština, zbog visokog proseka zarada, zahvaljujući pre svega Basenu Kolubara, kao i zbog blizine Beograda, može da se pohvaliti dobrom demografskom slikom u odnosu na mnoga mesta u Srbiji, pa i na Valjevo.\nU Lajkovcu, naprimer, ne postoji lista čekanja dece za upis u vrtić, dok je u Valjevu gradnja najmanje dva vrtića apsolutni prioritet, jer je na toj listi više od 700 mališana.\nPosek zarada u Lajkovcu je iznad 80.000 dinara, a procenat nezaposlenih 10 odsto, saopštilo je resorno ministarstvo.\nAndrija Živković je istakao da je izgradnje zaobilaznice oko Lajkovca od presudnog značaja za dalji razvoj opštine.\n„Sve veći broj građana i studenata svakodnevno putuje u Beograd na posao ili na fakultetet“, rekao je Živković.\nOd ukupnog budžeta, opština, prema njegovim rečima, izdvaja više od 10 odsto za socijalna davanja, a obezbeđena su i sredstva za besplatne udžbenike za sve đake prvake.\nAleksandra Čamagić je izrazila veliko zadovoljstvo primerima dobre prakse za podsticaj demografskog razvoja, kako ove opštine, tako i čitavog Kolubarskog okruga, a takav primer u Lajkovcu je i izdvajanje za vantelesnu oplodnju, bez ograničenja.\n„Često se priča o odlivu mozgova van granica Srbije, ali i u velike gradove, pa naš zajednički zadatak mora biti da radimo na tome da zadržimo mlade u mestima u kojima su rođeni i mestima u kojima su se školovali“, rekla je Aleksandra Čamagić.\nOna je u Valjevu razgovala s pomoćnikom gradonačelnika, Milošem Milutinovićem, članom gradskog veća zaduženim za socijalna pitanja Markom Jeftićem, kao i načelnicom odeljenja za društvene delatnosti Zorom Bojičić.\nVan zvaničnog sastanka, razgovarala je i s gradonačelnikom Valjeva, Lazarom Gojkovićem, s kojim je dogovorila dalje zajedničke korake u realizaciji projekata za koje je Grad Valjevo aplicirao.


Pejović: Realizovano 93 odsto obaveza | EUME\nNaslovnica Press info Press Pregovori o pristupanju Pejović: Realizovano 93 odsto obaveza\nPejović: Realizovano 93 odsto obaveza\n8 Oktobra, 2015\nVlada je realizovala 93 odsto obaveza iz programa pristupanja Crne Gore Evropskoj uniji za treći kvartal ove godine, saopštio je glavni pregovarač sa Unijom Aleksandar Andrija Pejović.\nOn je kazao da je usvojen izvještaj o realizaciji programa rada Vlade za treći kvartal ove godine, kao i za treći kvartalni izvještaj o realizaciji obaveza iz programa pristupanja Crne Gore EU od 2015 – 2018. godine.\nVlada je ocijenila uspješnim ta dva strategijska dokumenta.\n“Realizacija u oba dokumenta prelazi 93 odsto kad se gleda generalno način na koje su obaveze izvršene, koje su zacrtane strategijskim dokumentima”, kazao je Pejović nakon sjednice Vlade.\nOn je objasnio da je većina preostalih dokumenata na usaglašavanju sa Evropskom komisijom.\n“Vjerujemo da ćemo u preostalih dva i po mjeseca, kada budemo usvajali godišnji izvještaj po oba strategijska dokumenta, imati mnogo bolju realizaciju i približiti se stopostotnom cilju koji smo sebi zadali”, poručio je Pejović.\nOn je kazao da je, kada je u pitanju izvještaj o realizaciji programa rada Vlade za ovaj kvartal, planirana 41 tema od čega je, kako je precizirao Pejović, 14 iz nadležnosti Komisije za politički sistem, a 27 su teme za ekonomsku politiku i finansijski sistem.\nOn je precizirao da je realizovano 11 iz Komisije za politički sistem i 25 iz nadležnosti Komisije za ekonomsku politiku i finansijski sistem.\n“To čini ukupno 87,8 odsto realizacije u trećem kvartalu”, naveo je Pejović na konferenciji za novinare.\nKada se sagledaju sva tri kvartala, kako je kazao, realizacija je 93,7 odsto.\nOn je rekao da su obaveze u potpunosti ispunili ministarstva finansija, vanjskih i evropskih integracija, nauke, poljoprivrede i ruralnog razvoja, saobraćaja i pomorstva, prosvjete, rada i socijalnog staranja, informatičkog društva i telekomunikacija, održivog razvoja i turizma, ljudskih i manjinskih prava.\nUpitan o tome koja su ministarstva podbacila sa radom, Pejović je objasnio da u oba programa to zavisi od toga koliko je aktivnosti planirano.\n“Neki resori, kao što su su na primjer finansije, imaju dodatne aktivnosti u ovom periodu, jer kasne sa realizacijom, kao i Ministarstvo zdravlja, ali postoje i pojedini resori gdje imamo jedan ili dva akta kašnjenja”, naveo je on.\nUpitan o tome koji resori su imali najviše zadataka, Pejović je rekao da su to ministarstva unutrašnjih poslova, zdravlja, ekonomije i poljoprivrede i ruralnog razvoja.


Hotel na auto-putu Beograd–Niš koji je dugo bio ruina biæe otvoren u septembru - 92putovanja\n/\t utorak, 20.08.2019. / 13:12 -> 14:21 /\tVesti / Komentara: 18\tIzvor: Beta\nHotel "Nais" na auto-putu Beograd–Niš poèeo je da radi, a zvanièno æe biti otvoren poèetkom septembra, saopštio je danas menadžment tog objekta koji je nekada poslovao kao motel "Nais".\nPosle kompletne rekonstrukcije hotel ima oko 100 soba i èetiri banketne i konferencijske sale, restoran èiji je kapacitet znatno proširen i potpuno novi spa-centar sa zatvorenim bazenom, saunom, džakuzijem i slanom sobom.\n"U hotelu æe biti moguæe održavanje konferencija i poslovnih dogaðaja. Idejno rešenje je takvo da se sve sale mogu adaptirati prema zahtevima klijenata s maksimalnim kapacitetom do 2.000 osoba", rekao je menadžer "Naisa" Tomas Pavloviæ.\nOn je rekao da æe hotel imati èetiri zvezdice, a s obzirom na to da se hotelski kompleks prostire na 50 hektara u planu su i dodatne investicije.\n"Planirana je izmeðu ostalog izgradnja akva parka i velikog parkinga koji bi bio pod 24-èasovnim nadozorom. Ovakav parking biæe prvi na teritoriji bivše Jugoslavije", rekao je Pavloviæ.\nMotel "Nais" bio je decenijama omiljeno svratište putnika na auto-putu Beograd–Niš.\nZatvoren je nakon što je propala privatizacija "Srbijaturista", u èijem je sastavu bio, i od poslovanja u Nišu odustao amerièki biznismen Srba Iliæ, koji je kupio to niško preduzeæe. Prodaja motela oglašena je 2012. godine, a kompleks koji èine objekti, bazen i zemljište kupili su 2016. godine za 135 miliona dinara konzorcijum "Nais" sa sedištem u Beogradu i graðevinska firma "Trgogradnja" iz Surdulice.


04. jun 2021 – Međunarodni dan dece žrtava nasilja - Institut za javno zdravlje Kragujevac Untitled Document\nŠokirani brojem nevinih dečjih žrtava u Palestini i Libanu, Ujedinjene nacije su 1983. godine proglasili 4. jun za Međunarodni dan dece žrtava nasilja. Prema podacima UNICEFa, više od 300.000 dece u svetu služe kao vojnici, a u više od 40 zemalja oko milion dece su zatvorenici. U pet država izriču se i smrtne kazne deci. Oko 150 miliona dece, ispod 15 godina starosti prisiljeno je da radi teške fizičke poslove i da ne pohađa školu.\nU našoj zemlji prava deteta ostvaruju se u skladu sa potvrđenim međunarodnim ugovorima pre svega sa Konvencijom o pravima deteta, Ustavom Republike Srbije i brojnim zakonima koji regulišu ovu materiju, kao što su Krivični i Porodični zakon. Sem toga, prošle 2020. godine Vlada Republike Srbije je usvojila Strategiju za prevenciju i zaštitu dece od nasilja za period 2020.-2023. godina sa pratećim Akcionim planom za 2021. godinu, na inicijativu Saveta za prava deteta.\nMeđutim, uprkos proklamovanim pravima, prema izveštaju UNICEFa u Srbiji, nasilje prema deci u našoj zemlji ima brojne oblike i javlja se u različitim kontekstima, u intimnom porodičnom okruženju, u školama, u institucijama u koje su deca smeštena radi zaštite, u digitalnom prostoru i u zajednici.\nTema obeležavanja ovog Međunarodnog dana 2021. godine od strane Ujedinjenih nacija je „Zaustavite napade na decu“. Navodi se da je tužna stvarnost da se u situacijama kada izbije oružani sukob najugroženiji članovi društva su deca, koja su najviše pogođena posledicama rata. Šest najčešćih prekršaja su vrbovanje i upotreba dece u ratu, ubijanje, seksualno nasilje, otmice, napadi na škole i bolnice i odbijanje humanitarnog pristupa. Naglašava se da je važno učiniti više na zaštiti dece od nasilnih ekstremista, promociji međunarodnog humanitarnog prava i zakona o ljudskim pravima i osiguranju odgovornosti za kršenje prava dece.